cyanic-selkie/wikianc huggingface dataset:
ಅತಿಗೆಂಪು
ಪವನಶಾಸ್ತ್ರ
thumb|left| ಐಆರ್‌ ಉಪಗ್ರಹವು 15ನೇ ಅಕ್ಟೋಬರ್‌ 2006ರಂದು 1315 Z ವನ್ನು ತೆಗೆಯಿತು. ಸಾಂದ್ರಗೊಂಡ ಮೊಡದಿಂದ ಕೂಡಿದ ಮುಂಭಾಗದ ವ್ಯೂಹವು ಮೆಕ್ಸಿಕೊದ ಕೊಲ್ಲಿಯಲ್ಲಿ ನೋಡಬಹುದು. ಪೊಳ್ಳಾದ ದಟ್ಟಮೊಡಗಳು ಮತ್ತು ದೊಡ್ಡ ಸಾಂದ್ರ ಮೊಡಗಳನ್ನು ಪೂರ್ವ ದಿಕ್ಕಿಗಿರುವ ಕರಾವಳಿಗಳಲ್ಲಿ ನೋಡಬಹುದು. ಕ್ಷಿಪ್ರವಾಗಿ ವೀಕ್ಷಿಸುವ ರೇಡಿಯೋಮಾಪಕಗಳಿಂದ ಸಜ್ಜುಗೊಂಡಿರುವ ಹವಾಮಾನ ಉಪಗ್ರಹಗಳು ಶಾಖದ ಅಥವಾ ಅತಿಗೆಂಪು ಚಿತ್ರಗಳನ್ನು ಉತ್ಪತ್ತಿ ಮಡುತ್ತವೆ, ಅವು ನಂತರ ತರಬೇತಿ ಹೊಂದಿದ ಒಬ್ಬ ವಿಶ್ಲೇಷಕನಿಗೆ ಮೋಡದ ಎತ್ತರ ಮತ್ತು ವಿಧಗಳು, ಭೂಮಿ ಮತ್ತು ಮೇಲ್ಮೈನ ನೀರಿನ ಉಷ್ಣಾಂಶ, ಮತ್ತು ಸಮುದ್ರ ಮೇಲ್ಮೈಗಳ ಲಕ್ಷಣಗಳನ್ನು ಕಂಡುಹಿಡಿಯುವಲ್ಲಿ ಸಹಾಯ ಮಾಡುತ್ತವೆ. ಕ್ಷಿಪ್ರ ವೀಕ್ಷಕಗಳು ಪ್ರಾತಿನಿಧಿಕವಾಗಿ ೧೦.೩-೧೨.೫ µm (IR೪ ಮತ್ತು IR೫ ಚಾನೆಲ್ಸ್)ನ ವ್ಯಾಪ್ತಿಯಲ್ಲಿರುತ್ತವೆ. ಎತ್ತರದ, ಸೀರಸ್ ಅಥವಾ ಕ್ಯುಮುಲೋನಿಂಬಸ್‌ಗಳಂತಹ ಶೀತಲ ಮಂಜುಗಡ್ಡೆ ಮೋಡವು ಮೇಲೆ ಪ್ರಕಾಶಮಾನ ಬಿಳಿ ಬಣ್ಣವನ್ನು ತೋರಿಸುತ್ತವೆ, ಸ್ಟ್ರಾಟಸ್ ಅಥವಾ ಸ್ಟ್ರಾಟೋಕ್ಯುಮುಲಸ್‌ಗಳಂತಹ ಕೆಳ ಬೆಚ್ಚಗಿನ ಮೋಡಗಳು ಬೂದು ಬಣ್ಣವನ್ನು ಮಧ್ಯಂತರದ ಮೋಡಗಳ ಛಾಯೆಗೆ ಅನುಗುಣವಾಗಿ ತೋರಿಸುತ್ತವೆ. ಬಿಸಿ ಭೂಮಿ ಮೇಲ್ಮೈಗಳು ದಟ್ಟ ಬೂದು ಬಣ್ಣ ಅಥವಾ ಕಪ್ಪು ಬಣ್ಣವನ್ನು ತೋರಿಸುತ್ತವೆ. ಅತಿಗೆಂಪು ಚಿತ್ರಣದ ಒಂದು ಅನನುಕೂಲವೇನೆಂದರೆ ಸ್ಟ್ರಾಟಸ್ ಅಥವಾ ಫೊಗ್‌ಗಳಂತಹ ಕೆಳಗಿನ ಮೋಡವು ಸುತ್ತುವರೆದ ಭೂಮಿಯ ಒಂದು ಸಮಾನವಾದ ಉಷ್ಣಾಂಶವನ್ನು ಹೊಂದಿರುತ್ತದೆ ಅಥವಾ ಸಮುದ್ರದ ಮೇಲ್ಮೈಗಳು ಮೇಲೆ ತೋರಿಸಲ್ಪಡುವುದಿಲ್ಲ. ಆದಾಗ್ಯೂ, IR೪ ಚಾನೆಲ್‌ (೧೦.೩-೧೧.೫ µm)ಮತ್ತು ಹತ್ತಿರದ ಅತಿಗೆಂಪು ಚಾನೆಲ್(೧.೫೮-೧.೬೪ µm)ಗಳ ಭಿನ್ನತೆಯನ್ನು ಬಳಸಿಕೊಂಡು, ಒಂದು ಫೊಗ್ ಉಪಗ್ರಹ ಚಿತ್ರವನ್ನು ಉತ್ಪತ್ತಿ ಮಾಡುವ ಕೆಳಗಿನ ಮೋಡದ ವ್ಯತ್ಯಾಸವನ್ನು ತೋರಿಸಬಹುದು. ಅತಿಗೆಂಪಿನ ಪ್ರಮುಖ ಅನುಕೂಲವೇನೆಂದರೆ ಹವಾಮಾನದ ಒಂದು ನಿರಂತರ ಅನುಕ್ರಮವನ್ನು ಅಭ್ಯಸಿಸುವುದನ್ನು ಅನುಮತಿಸುವುದರ ಮೂಲಕ ಚಿತ್ರಗಳನ್ನು ರಾತ್ರಿಯಲ್ಲಿಯೂ ಉತ್ಪತ್ತಿ ಮಾಡಬಹುದು ಈ ಅತಿಗೆಂಪು ಚಿತ್ರಗಳು ಸಮುದ್ರ ಸುಳಿ ಅಥವಾ ವೊರ್ಟೈಸ್ ಮತ್ತು ನೌಕಾ ಉದ್ಯಮಕ್ಕೆ ಉಪಯೋಗಕರವಾದ ಗಲ್ಫ್ ಸ್ಟ್ರೀಮ್‌ಗಳಂತಹ ಭೂಪಟ ಗತಿಗಳನ್ನು ನಿರೂಪಿಸುತ್ತದೆ. ಮೀನುಗಾರರು ಮತ್ತು ಕೃಷಿಕರು ಅವರ ಬೆಳೆಗಳನ್ನು ಹಿಮಗಳಿಂದ ರಕ್ಷಿಸಲು ಅಥವಾ ಸಮುದ್ರದಿಂದ ರಕ್ಷಣೆ ಪಡೆಯಲು ಭೂಮಿಯ ಬಗೆಗೆ ಮತ್ತು ನೀರಿನ ಉಷ್ಣಾಂಶದ ಬಗೆಗೆ ತಿಳಿಯಲು ಆಸಕ್ತರಾಗಿರುತ್ತಾರೆ. ಎಲ್ ನಿನೋ ವಿಷಯವನ್ನೂ ಕೂಡ ಉಲ್ಲೇಖಿಸಬಹುದು. ಬಣದ-ಡಿಜಿಟಲ್ ತಂತ್ರಗಳನ್ನು ಬಳಸಿಕೊಂಡು, ಬೂದು ಛಯೆಯ ಶಾಖದ ಚಿತ್ರಗಳು ಉದ್ದೇಶಿತ ಮಾಹಿತಿಗಳ ಸುಲಭವಾದ ಕಂಡುಹಿಡಿಯುವಿಕೆಗಾಗಿ ಬಣ್ನಕ್ಕೆ ಬದಲಾಯಿಸಬಹುದು.
ವಾಯುಗುಣ ಶಾಸ್ತ್ರ
ವಾಯುಗುಣ ಶಾಸ್ತ್ರದ ಕಾರ್ಯಕ್ಷೇತ್ರದಲ್ಲಿ, ಭೂಮಿ ಮತ್ತು ವಾತಾವರಣದ ನಡುವೆ ಶಕ್ತಿಯ ವಿನಿಮಯದ ಒಟ್ಟಾರೆ ಗತಿಯನ್ನು ಕಂಡುಹಿಡಿಯುವುದಕ್ಕೆ ವಾತಾವರಣದ ಅತಿಗೆಂಪು ವಿಕಿರಣವು ಪರಿವೀಕ್ಷಿಸಲ್ಪಡುತ್ತದೆ ಈ ಒಟ್ಟಾರೆ ಗತಿಗಳು ಭೂಮಿಯ ಹವಾಮಾನದಲ್ಲಿನ ದೀರ್ಘಾವಧಿಯ ಬದಲಾವಣೆಗಳನ್ನು ನೀಡುತ್ತದೆ. ಇದು ಸೌರಶಕ್ತಿಯ ವಿಕಿರಣದ ಜೊತೆ ಭೂಮಂಡಲದ ಉಷ್ಣತೆ ಅಧ್ಯಯನ ಮಾಡಿದ ಪ್ರಾಥಮಿಕ ಮನದಂಡಗಳಲ್ಲಿ ಒಂದಾಗಿದೆ. ಒಂದು ಪೈರ್‌ಜಿಯೋಮಿಟರ್ ಅವಿರತ ಬಾಹಿಕ ಅಳತೆಗಳನ್ನು ಪೂರೈಸಿಕೊಂಡುಹೋಗಲು ಈ ವಿಭಾಗದ ಸಂಶೋಧನೆಗೆ ಬಳಸಿಕೊಳ್ಳಲ್ಪಡುತ್ತದೆ. ಇದು ಸರಿಸುಮಾರು ೪.೫ µm ಮತ್ತು ೫೦ µm ಗಳ ನಡುವಿನ ಅತಿಗೆಂಪು ವಿಕಿರಣಗಳ ಸೂಕ್ಷ್ಮಗ್ರಾಹಕತೆಯ ಜೊತೆಗಿನ ಒಂದು ವಿಶಾಲಪಟ್ಟಿಯ ಅತಿಗೆಂಪು ವಿಕಿರಣವಾಗಿದೆ.
ಖಗೋಳಶಾಸ್ತ್ರ
ಖಗೋಳಶಾಸ್ತ್ರಜ್ಞರು ದೃಗ್ವಿಜ್ಞಾನ ಘಟಕಗಳು, ಕನ್ನಡಿಗಳು, ಮಸೂರಗಳು ಮತ್ತು ಘನ ರೂಪದ ಡಿಜಿಟಲ್ ಸಂಶೋಧಕಗಳನ್ನು ಬಳಸಿಕೊಂಡು ವಿದ್ಯುದ್ಕಾಂತೀಯ ವರ್ಣಪಟಲದ ಅತಿಗೆಂಪು ಭಾಗದಲ್ಲಿನ ಭೌತಿಕ ವಸ್ತುಗಳನ್ನು ವೀಕ್ಷಿಸುತ್ತಾರೆ. ಈ ಕಾರಣಕ್ಕಾಗಿ ಇದು ದೃಗ್ವಿಜ್ಞಾನ ಖಗೋಳಶಾಸ್ತ್ರದ ಒಂದು ಭಾಗವಾಗಿ ವಿಭಾಗಿಸಲ್ಪಡುತ್ತದೆ. ಒಂದು ಚಿತ್ರವನ್ನು ರೂಪಿಸಲು, ಒಂದು ಅತಿಗೆಂಪು ದುರ್ಬೀನನ್ನು ಎಚ್ಚರಿಕೆಯಿಂದ ಬಿಸಿ ಮೂಲಗಳಿಂದ ರಕ್ಷಿಸಬೇಕು ಮತ್ತು ಸಂಶೋಧಕಗಳು ದ್ರವ ಹೀಲಿಯಂಗಳನ್ನು ಬಳಸಿಕೊಂಡು ತಣ್ಣಗಾಗಿಸಲ್ಪಡುತ್ತವೆ. ಭೂಮಿ-ಸಂಬಂಧಿತ ಅತಿಗೆಂಪು ದುರ್ಬೀನುಗಳ ಸೂಕ್ಷ್ಮಗ್ರಾಹಕತೆಯು ವಾತಾವರಣದಲ್ಲಿನ ನೀರಿನ ಆವಿಯಿಂದ ಗಮನಾರ್ಹವಾಗಿ ನಿರ್ಬಂಧಿತವಾಗಿರುತ್ತದೆ, ಅದು ಆರಿಸಿಕೊಳ್ಳಲ್ಪಟ್ಟ ವಾತಾವರಣದ ಕಿಟಕಿಗಳಹೊರಗಿನ ಪ್ರದೇಶದಿಂದ ಬರುವ ಅತಿಗೆಂಪು ವಿಕಿರಣಗಳ ಒಂದು ಭಾಗವನ್ನು ಹೀರಿಕೊಳ್ಳುತ್ತದೆ. ಈ ಪರಿಮಿತಿಯನ್ನು ಒಂದು ಎತ್ತರದ ಉನ್ನತಿಯಲ್ಲಿ ದುರ್ಬೀನು ವೀಕ್ಷಣಾಲಯವನ್ನು ಇಡುವುದರ ಮೂಲಕ ಭಾಗಶಃವಾಗಿ ತಗ್ಗಿಸಬಹುದು ಅಥವಾ ದುರ್ಬೀನನ್ನು ಒಂದು ಬಲೂನಿನ ಅಥವಾ ಒಂದು ವಿಮಾನದ ಜೊತೆಗೆ ತೆಗೆದುಕೊಂಡು ಹೋಗುವುದರ ಮೂಲಕ ತಗ್ಗಿಸಬಹುದು. ಅಂತರಿಕ್ಷ ದುರ್ಬೀನುಗಳು ಈ ಅಂಗವಿಕಲತೆಯಿಂದ ಬಾಧೆಪಡುವುದಿಲ್ಲ, ಮತ್ತು ಆದ್ದರಿಂದ ಅತಿಗೆಂಪು ಖಗೋಳಶಾಸ್ತ್ರಕ್ಕೆ ಬಾಹಿಕ ಅಂತರಿಕ್ಷವು ಯೋಗ್ಯವಾಗಿದೆ ಎಂದು ತಿಳಿಯಲಾಗುತ್ತದೆ. ವರ್ಣಪಟಲದ ಅತಿಗೆಂಪು ಭಾಗವು ಖಗೋಳಶಾಸ್ತ್ರಜ್ಞರಿಗೆ ಹಲವಾರು ಉಪಯೋಗಗಳನ್ನು ನೀಡುತ್ತದೆ. ಶೀತಲ, ಗ್ಯಾಸ್‌ನ ದಟ್ಟ ಅಣುಸಂಬಂಧಿ ಮೋಡಗಳು ಮತ್ತು ನಮ್ಮ ನಕ್ಷತ್ರ ಸಮೂಹದಲ್ಲಿನ ಧೂಳು ಗಳು ಅವುಗಳು ಸರಿಯಾಗಿ ಸ್ಥಾಪಿತವಾದ ನಕ್ಷತ್ರಗಳಿಂದ ಬೆಳಗುವಂತೆ ವಿಕಿರಣಾತ್ಮಕ ಶಾಖದ ಜೊತೆ ಹೊಳೆಯುತ್ತವೆ. ಅತಿಗೆಂಪುಗಳನ್ನು ಪ್ರೊಟೊಸ್ಟಾರ್‌ಗಳನ್ನು ಅವುಗಳು ಗೋಚರ ಬೆಳಕನ್ನು ಉತ್ಪತ್ತಿ ಮಾಡುವ ಮೊದಲು ಕಂಡುಹಿಡಿಯಲು ಬಳಸಲಾಗುತ್ತದೆ. ನಕ್ಷತ್ರಗಳು ಅವುಗಳ ಶಕ್ತಿಯ ಒಂದು ಚಿಕ್ಕ ಭಾಗವನ್ನು ಅತಿಗೆಂಪು ವರ್ಣಪಟಲದಲ್ಲಿ ಹೊರಸೂಸುತ್ತದೆ, ಆದ್ದರಿಂದ ಹತ್ತಿರದಲ್ಲಿರುವ ಗ್ರಹಗಳಂತಹ ಶೀತಲ ಭೌತಿಕ ವಸ್ತುಗಳು ಬಹು ವೇಗವಾಗಿ ಕಂಡುಹಿಡಿಯಲ್ಪಡುತ್ತವೆ. (ಗೋಚರ ಬೆಳಕು ವರ್ಣಪಟಲದಲ್ಲಿ, ನಕ್ಷತ್ರದಿಂದ ಬರುವ ಪ್ರಜ್ವಲಿಸುವ ಬೆಳಕು ಒಂದು ಗ್ರಹದ ಪ್ರತಿಫಲಿತ ಬೆಳಕನ್ನು ಹೊರ ಹಾಕುತ್ತದೆ. ) ಅತಿಗೆಂಪು ಬೆಳಕು ಸಕ್ರಿಯ ನಕ್ಷತ್ರ ಸಮೂಹಗಳ ಮಧ್ಯ ಭಾಗವನ್ನು ವೀಕ್ಷಿಸಲೂ ಕೂಡ ಉಪಯೋಗಕರವಾಗಿದೆ. ಅದು ಅನೇಕವೇಳೆ ಗ್ಯಾಸ್ ಮತ್ತು ಧೂಳುಗಳಲ್ಲಿ ಬಂಧಿತವಾಗಿರುತ್ತವೆ. ಒಂದು ಎತ್ತರದ ಕೆಂಪು ಸ್ಥಳಾಂತರದ ದೂರದ ನಕ್ಷತ್ರ ಸಮೂಹಗಳು ದೀರ್ಘ ತರಂಗಾಂತರಗಳ ಕಡೆಗೆ ಸ್ಥಳಾಂತರಿಸಲ್ಪಟ್ಟ ಅವುಗಳ ವರ್ಣಪಟಲದ ತುದಿಯ ಭಾಗವನ್ನು ಹೊಂದಿರುತ್ತವೆ, ಆದ್ದರಿಂದ ಅವುಗಳು ಅತಿಗೆಂಪಿನಲ್ಲಿ ಬಹು ವೇಗವಾಗಿ ವೀಕ್ಷಿಸಲ್ಪಡುತ್ತವೆ.
ಕಲೆಯ ಇತಿಹಾಸ
thumb|ಜಾನ್‌ ವಾನ್‌ ಐಕೆಯ, ಲಂಡನ್ನಿನಲ್ಲಿರುವ ರಾಷ್ಟ್ರೀಯ ಗ್ಯಾಲರಿಯ ಆರ್ನೊಲ್‌ಫಿನಿಯ ಚಿತ್ರ. ಕಲಾ ಇತಿಹಾಸಕಾರರಿಂದ ಅತಿಗೆಂಪು ರಿಫ್ಲೆಕ್ಟೋಗ್ರಾಮ್‌ಗಳು ಎಂದು ಕರೆಯಲ್ಪಡುತ್ತದೆ ,ಚಿತ್ರದ ಕೆಳಗಿನ ಪದರವನ್ನು ತೋರಿಸಲು, ಪ್ರತ್ಯೇಕವಾಗಿ ಅಂಡರ್‌ಡ್ರಾಯಿಂಗ್ ಅಥವಾ ಹೊರಗೆರೆ ರಚಿಸಲು ಕಲಾವಿದರು ಮಾರ್ಗದರ್ಶನಕ್ಕಾಗಿ ತೆಗೆದುಕೊಳ್ಳುತ್ತಾರೆ. ಇದು ರೆಫ್ಲೆಕ್ಟೊಗ್ರಾಮ್ಸ್‌ಗಳಲ್ಲಿ ಕಪ್ಪು ಕಾರ್ಬನ್ ಉಪಯೋಗಿಸಿದಾಗ ಚೆನ್ನಾಗಿ ಕಂಡುಬರುತ್ತದೆ,ಪೂರ್ಣ ಚಿತ್ರದ ಕೆಳಗಿನಲ್ಲಿ ದೀರ್ಘವಾಗಿ ಉಪಯೋಗಿಸುವುದಿಲ್ಲ. ಕಲಾ ಇತಿಹಾಸಕಾರರು ಚಿತ್ರದ ಪದರದಿಂದ ಅಂಡರ್‌ಡ್ರಾಯಿಂಗ್- ಅಥವಾ ಪದರದ ಮಧ್ಯದಲ್ಲಿ ವ್ಯತ್ಯಾಸ ಕಂಡುಬಂದದ್ದನ್ನು ನೋಡಿದರೆ -ಅಂತಹ ಮಾರ್ಪಾಡುಗಳನ್ನು ಮೂಲ ಕಲಾವಿದನಿಂದ ಮಾಡಲ್ಪಟ್ಟಾಗ ಪೆಂಟಿಮೆಂಟಿ ಎಂದು ಕರೆಯುತ್ತಾರೆ. ಇದು ಮೂಲ ಕಲಾವಿದನ ಮುಖ್ಯ ಆವೃತ್ತಿಯೋ ಅಥವಾ ನಕಲೊ ,ಮತ್ತು ಹೆಚ್ಚು-ಕುತೂಹಲದಿಂದ ಪುನಃಸ್ಥಾಪನೆ ಮಾಡಿದ ಮಾರ್ಪಾಡಾದ ಕೃತಿಯೋ ಎಂದು ನಿರ್ಧರಿಸಲು ಉಪಯುಕ್ತ ಮಾಹಿತಿಯಾಗಿದೆ. ಸಾಮಾನ್ಯವಾಗಿ ಹೆಚ್ಚಿನ ಪೆಂಟಿಮೆಂಟಿ,ಹೆಚ್ಚಿನ ಪೇಂಟಿಂಗ್‌ಗಳು ಮೂಲ ರೂಪವೆ ಆಗಿವೆ. ಅಧ್ಯಯನ ಮಾಡಲು ಇದು ಕೂಡ ಉಪಯುಕ್ತ ಒಳನೋಟ ಕೊಡುತ್ತದೆ. ೧೪೩೪ ರ (ಬಲ)ಆರ್ನೊಲ್ಫಿನಿ ಫೋರ್ಟ್ರೆಟ್ ನ ಮಧ್ಯದಲ್ಲಿ ಇಂತಹ ಹಲವಾರು ಬದಲಾವಣೆಗಳಿವೆ, ಅವನ ಕಣ್ಣಿನ ಎತ್ತರಕ್ಕಿಂತ ಅವನ ಮುಖ ಎತ್ತರದಲ್ಲಿದೆ,ಅವಳ ಕಣ್ಣು ಹೆಚ್ಚು ಮುಂದಕ್ಕೆ ನೋಡುತ್ತಿದೆ. ಅವನ ಪ್ರತಿಯೊಂದು ಪಾದವು ಒಂದು ಸ್ಥಾನದಲ್ಲಿ ಎಳೆಯಲ್ಪಟ್ಟಿದೆ,ಬೇರೆಯದರಲ್ಲಿ ಚಿತ್ರಿಸಲಾಗಿದೆ,ಮತ್ತು ಮೂರನೇಯದರಲ್ಲಿ ಪುನಃ ಬಣ್ಣ ಬಳಿಯುಲಾಗಿದೆ. ಈ ಬದಲಾವಣೆಗಳು ಅತಿಗೆಂಪು ರಿಫ್ಲೆಕ್ಟೋಗ್ರಾಮ್‌ಗಳಲ್ಲಿ ಕಂಡುಬರುತ್ತದೆ. ಇತಿಹಾಸಕಾರರು ಅತಿಗೆಂಪು ವಿಕಿರಣತೆಯನ್ನು ಬೇರೆ ಬೇರೆ ವಿಧಗಳ ಅಂಶಗಳಲ್ಲಿ ಉಪಯೋಗ ಮಾಡಿದ್ದಾರೆ,ಮುಖ್ಯವಾಗಿ ಡೆಡ್ ಸೀ ಸ್ಕ್ರಾಲ್ಸ್,ರೋಮನ್ ಕೃತಿ ವಿಲ್ಲಾ ಆಫ್ ದ ಪ್ಯಾಪಿರಿಯಲ್ಲಿ,ಮತ್ತು ಸಿಲ್ಕ್ ರೋಡ್ ಟೇಕ್ಸ್ಟ್ ಫೌಂಡ್ ಇನ್ ದ ದನ್‌ಹಾಂಗ್ ಕೇವ್ಸ್‌ ನಂತಹ ಹಳೆಯ ಬರೆದ ದಾಖಲೆಗಳಲ್ಲಿ ಬಳಸಿದ್ದಾರೆ. ಶಾಯಿಯಲ್ಲಿ ಕಾರ್ಬನ್ ಕಪ್ಪು ಬಳಸಿದಾಗ ಇನ್ನೂ ಚೆನ್ನಾಗಿ ತೋರಿಸುತ್ತಾದೆ.
ಜೈವಿಕ ವ್ಯವಸ್ಥೆಗಳು
thumb|ಇಲಿಯನ್ನು ಹಾವು ತಿನ್ನುವ ಥರ್ಮೊಗ್ರಫಿಕ್‌ ಚಿತ್ರ thumb|ಫ್ರೂಟ್‌ ಬ್ಯಾಟ್‌ನ ಥರ್ಮೊಗ್ರಫಿಕ್‌ ಚಿತ್ರ. ಪಿಟ್‌ವೈಪರ್ ಅದರ ತಲೆಯ ಮೇಲೆ ಒಂದು ಜೊತೆ ಅತಿಗೆಂಪು ಸಂವೇದನಾವಾಹಕ ಹೊಂಡ ಹೊಂದಿದೆ. ಕರಾರುವಾಕ್ಕಾದ ಉಷ್ಣ ಸಂವೇದನಾವಾಹಕ ಈ ಜೈವಿಕ ಅತಿಗೆಂಪು ಪತ್ತೆ ಮಾಡುವ ವ್ಯವಸ್ಥೆಯ ಸಂಬಂಧವಾಗಿ ಅನಿಶ್ಚಿತತೆಯಿದೆ. ಇತರೆ ಉಷ್ಣಗ್ರಾಹಿ ಅಂಗ ಹೊಂದಿರುವ ಪ್ರಾಣಿಗಳು ಹೆಬ್ಬಾವುಗಳು (ಪೈನಾನಿಡೆ ಕುಟುಂಬ),ಕೆಲವು ಬೊಯಾಸ್ (ಬೈಯೊಡೆ ಕುಟುಂಬ), ಕಾಮನ್ ರಕ್ತ ಹೀರುವ ಬಾವಲಿ (ಡೆಸ್ಮೊಡಾಸ್ ರೊಟಾಂಡಸ್ ), ವಿವಿಧ ರತ್ನ ಜೀರುಂಡೆಗಳು (ಮೆಲಾನೊಪಿಲಾ ಆಕ್ಯುಮಿನೆಟಾ ), ಕಪ್ಪು ವರ್ಣದ್ರವ್ಯ ಹೊಂದಿರುವ ಚಿಟ್ಟೆಗಳು (Pachliopta aristolochiae  and Troides rhadamantus plateni ),ಮತ್ತು ರಕ್ತ ಹೀರುವ ಸಾಧ್ಯತೆಯಿರುವ ತಿಣೆಗಳು ( ಟ್ರೈಯಾಟೋಮಾ ಇನ್‌ಫೆಸ್ಟಾನ್ಸ್ ).
ಫೋಟೊಬಯೊಮಾಡ್ಯುಲೇಷನ್
ಸಮೀಪ ಅತಿಗೆಂಪು ಬೆಳಕು, ಅಥವಾ ಫೋಟೊಬಯೊಮಾಡ್ಯುಲೇಷನ್, ಬಾಯಿ ಹುಣ್ಣಿನಂತಹ ಗಾಯ ವಾಸಿ ಮಾಡವ ಕೀಮೊಥೆರಪಿ ಚಿಕಿತ್ಸೆಯಲ್ಲಿ ಬಳಸಲಾಗುತ್ತದೆ. ಆ‍ಯ್‌೦ಟಿ ಹರ್ಪ್ಸ್ ವೈರಸ್ ಚಿಕಿತ್ಸೆಯಲ್ಲೂ ಕೆಲವು ಸಂಬಂಧಿತ ಕೆಲಸಗಳಿವೆ. ಸಂಶೋಧನಾ ಪ್ರೋಜೆಕ್ಟ್‌ಗಳು cytochrome ಸಿ ಆಕ್ಸಿಡೇಸ್ ಅಪ್‌ಗ್ರೇಡೆಶನ್ ಮತ್ತು ಇತರೆ ಸಾಧ್ಯತೆಯಿರುವ ಯಾಂತ್ರಿಕರಚನೆ ಮೂಲಕ ಕೇಂದ್ರೀಯ ನರ ವ್ಯವಸ್ಥೆಯ ವಾಸಿಮಾಡುವಿಕೆ ಪ್ರಭಾವದ ಮೇಲೆ ಕಾರ್ಯಪ್ರವೃತ್ತವಾಗಿದೆ.
ಆರೋಗ್ಯ ಹಾನಿ
ಕೆಲವು ಉದ್ಯಮದಲ್ಲಿನ ಪ್ರಬಲ ಅತಿಗೆಂಪು ವಿಕಿರಣವು ಅತಿ ಉಷ್ಣವನ್ನು ಸೇರಿಸಿ ಕಣ್ಣುಗಳ ಮತ್ತು ದೃಷ್ಟಿಯ ಆರೋಗ್ಯಕ್ಕೆ ಹಾನಿಯುಂಟು ಮಾಡಬಹುದು. ಇಲ್ಲಿಯವರೆಗೂ ವಿಕಿರಣವು ಅಗೋಚರವಾಗಿವೆ. ಅಂತಹ ಸ್ಥಳಗಳಲ್ಲಿ ವಿಶಿಷ್ಟವಾದ ಐಆರ್ ನಿರೋಧಕ ಕನ್ನಡಕವನ್ನು ರಕ್ಷಣೆಯಾಗಿ ಬಳಸಬೇಕು.
ಅತಿಗೆಂಪು ಉತ್ಸರ್ಜಕವಾಗಿ ಭೂಮಿ
thumb|right|ಹಸಿರುಮನೆ ಪರಿಣಾಮವನ್ನು ವಿವರಿವಾಗಿ ತೊರಿಸುವ ಚಿತ್ರ. ಭೂಮಿಯ ಮೇಲ್ಮೈ ಮತ್ತು ಮೋಡಗಳು ಸೂರ್ಯನಿಂದ ಗೋಚರವಾಗುವ ಮತ್ತು ಅಗೋಚರವಾದ ವಿಕಿರಣಗಳನ್ನು ಹೀರಿಕೊಂಡು ಹೆಚ್ಚಿನ ಶಕ್ತಿಯನ್ನು ಅತಿಗೆಂಪನ್ನು ಪುನಃ ಉತ್ಸರ್ಜಿಸಿ ಮತ್ತೆ ವಾತಾವರಣಕ್ಕೆ ಹಿಂದಿರುಗಿಸುತ್ತದೆ. ವಾತಾವರಣದಲ್ಲಿನ ವಿಶಿಷ್ಟವಾದ ವಸ್ತುಗಳು, ಮುಖ್ಯವಾಗಿ ಮೋಡ ಡ್ರಾಪ್‌ಲೆಟ್‌ಗಳು ಮತ್ತು ನೀರಿನ ಆವಿ,ಆದರೆ ಕಾರ್ರ್ಬನ್ ಡೈಯಾಕ್ಸೈಡ್, ಮಿಥೇನ್, ನೈಟ್ರೆಸ್ ಆಕ್ಸೈಡ್, ಸಲ್ಫರ್ ಹೆಕ್ಸಾಫ್ಲೋೈಡ್,ಮತ್ತು ಕ್ಲೋರೋಫ್ಲೂರೋಕಾರ್ಬನ್‌ಗಳು ಕೂಡ, ಅತಿಗೆಂಪು ಹೀರಿಕೊಂಡು ಇದನ್ನು ಭುಮಿಯನ್ನು ಒಳಗೊಂಡಂತೆ ಎಲ್ಲಾ ದಿಕ್ಕುಗಳಲ್ಲು ಪುನಃ ಪ್ರಸರಿಸುತ್ತವೆ. ಹಸಿರುಮನೆ ಪರಿಣಾಮವು ವಾತಾವರಣವನ್ನು ಮತ್ತು ಮೇಲ್ಮೈಯನ್ನು ಅತಿಗೆಂಪು ಹೀರುಗಗಳು ವಾತಾವರಣದಿಂದ ಮೆರೆಯಾದುದಕ್ಕಿಂತ ಹೆಚ್ಚಿನ ಉಷ್ಣತೆ ಉಂಟುಮಾಡುತ್ತದೆ.
ಅತಿಗೆಂಪು ವಿಜ್ಞಾನದ ಇತಿಹಾಸ
ಹತ್ತೊಂಭತ್ತನೇಯ ಶತಮಾನದ ಮೊದಲಿಗೆ ವಿಲಿಯಂ ಹರ್ಷ್ಚೆಲ್‌ ಎಂಬ ಜ್ಯೋತಿಷಿ ಅತಿಗೆಂಪು ವಿಕಿರಣವನ್ನು ಸಂಶೋಧಿಸಿದವರು. ೧೮೦೦ ರಲ್ಲಿ ಹರ್ಷ್ಚೆಲ್‌‍ ತನ್ನ ಫಲಿತಾಂಶವನ್ನು ರಾಯಲ್ ಸೊಸೈಟಿ ಆಫ್ ಲಂಡನ್ ಮೊದಲಿಗೆ ಪ್ರಕಟಿಸಿದನು. ಹರ್ಷ್ಚೆಲ್‌ ಸೂರ್ಯನಿಂದ ಬೆಳಕಿನ ಕಿರಣವನ್ನು ಪಟ್ಟಕದ ಮೂಲಕ ವಕ್ರೀಭವಿಸುವಂತೆ ಮಾಡಿ ಅತಿಗೆಂಪು ಕಂಡುಹಿಡಿದನು, ಸ್ಪೆಕ್ಟ್ರಮ್ ಮೂಲಕ ಹೊರಬಂದ ಕೆಂಪು ಭಾಗ, ತಾಪಮಾನದಲ್ಲಿ ಹೆಚ್ಚಿಳವಾದುದನ್ನು ಉಷ್ಣಮಾಪಕ ಮೇಲೆ ದಾಖಲು ಮಾಡಲಾಯಿತು. ಫಲಿತಾಂಶವನ್ನು ನೋಡಿ ಆಶ್ಚರ್ಯ ಪಟ್ಟನು ಮತ್ತು ಇದನ್ನು "ಕರೊಲಿಫಿಕ್ ರೇಸ್" ಎಂದು ಕರೆದನು. ”ಅತಿಗೆಂಪು’ ಎನ್ನುವ ಶಬ್ದವು ಹತ್ತೊಂಭತ್ತನೇಯ ಶತಮಾನದ ವರೆಗೂ ಕಾಣಿಸಿಕೊಂಡಿರಲಿಲ್ಲ. ಇತರೆ ಪ್ರಮುಖ ದಿನಾಂಕಗಳು ಒಳಗೊಂಡಂತೆ :
ಬಾಹ್ಯ ಕೊಂಡಿಗಳು
ವರ್ಗ:ವಿದ್ಯುತ್ಕಾಂತೀಯ ವರ್ಣಪಟಲ ವರ್ಗ:ನಸುಗೆಂಪು ಕಿರಣಗಳು ವರ್ಗ:ವಿಜ್ಞಾನ ವರ್ಗ:ಭೌತಶಾಸ್ತ್ರ
ಬಿಧಾನ್‌ ಚಂದ್ರ ರಾಯ್‌
thumb ಭಾರತ ರತ್ನ ಪುರಸ್ಕೃತ ಬಿಧಾನ್‌ ಚಂದ್ರ ರಾಯ್‌  M.R.C.P., F.R.C.S.বিধান চন্দ্র রায় (೧ ಜುಲೈ ೧೮೮೨–೧ ಜುಲೈ ೧೯೬೨) ಇವರು  ಭಾರತದಲ್ಲಿನ ಪಶ್ಚಿಮ ಬಂಗಾಳದ ಎರಡನೇ ಮುಖ್ಯಮಂತ್ರಿಯಾಗಿದ್ದಾರೆ. ಇವರು ಈ ಹುದ್ದೆಯಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ನ ಪ್ರತಿನಿಧಿಯಾಗಿ ಹದಿನಾಲ್ಕು ವರ್ಷಗಳ ಕಾಲ ೧೯೪೮ ರಿಂದ ೧೯೬೨ರಲ್ಲಿನ ಮರಣದವರೆಗೂ ತಮ್ಮ ಸೇವೆಯನ್ನು ಸಲ್ಲಿಸಿದ್ದಾರೆ. ಇವರು ಅತ್ಯಂತ ಗೌರವಾನ್ವಿತ ವೈದ್ಯರಾಗಿದ್ದರು ಮತ್ತು ಪ್ರಖ್ಯಾತ ಸ್ವಾತಂತ್ರ್ಯ ಹೋರಾಟಗಾರರಾಗಿದ್ದರು. ಇವರನ್ನು ಪಶ್ಚಿಮ ಬಂಗಾಳದ ಶ್ರೇಷ್ಟ ಶಿಲ್ಪಿಯೆಂದು ಕರೆಯಲಾಗಿದ್ದು ಇವರು ಕಲ್ಯಾಣಿ ಮತ್ತು ಬಿಧಾನ್‌ ನಗರ ಎಂಬ ಎರಡು ದೊಡ್ಡ ನಗರಗಳ ಹುಟ್ಟಿಗೆ ಕಾರಣರಾಗಿದ್ದಾರೆ. ಇವರು ಕಲ್ಕತ್ತಾ ವಿಶ್ವವಿದ್ಯಾಲಯದ ವೈದ್ಯಕೀಯ ಕಾಲೇಜಿನ ಹಳೆಯ ವಿಧ್ಯಾರ್ಥಿಯಾಗಿದ್ದಾರೆ. F.R.C.S. ಮತ್ತು M.R.C.P ಯನ್ನು ಜೊತೆಜೊತೆಯಾಗಿ ಎರಡು ವರ್ಷ ಮೂರು ತಿಂಗಳಲ್ಲಿ ಪೂರೈಸಿದ ಭಾರತದಲ್ಲಿನ ಅತೀ ವಿರಳ ಜನರಲ್ಲಿ ಇವರೂ ಒಬ್ಬರಾಗಿದ್ದಾರೆ. ಇವರ ಹುಟ್ಟಿದ (ಮತ್ತು ಮರಣಿಸಿದ) ದಿನವಾದ ಜುಲೈ ೧ನ್ನು ಪ್ರತೀ ವರ್ಷ ರಾಷ್ಟ್ರೀಯ ವೈದ್ಯರ ದಿನ ವೆಂದು ಆಚರಿಸಲಾಗುತ್ತದೆ. ಡಾ.ಬಿಧಾನ್‌ ಚಂದ್ರ ರಾಯ್‌ ಅವರು ಪಾಟ್ನಾದಲ್ಲಿರುವ ತಮ್ಮ ಆಸ್ತಿಯನ್ನು ಆಧಾರಿಸಿ ಒಂದು ಸಂಸ್ಥೆಯನ್ನು(trust) ತಮ್ಮ ಸಾಮಾಜಿಕ ಕೆಲಸಕಾರ್ಯಗಳಿಗಾಗಿ ನಿರ್ಮಿಸಿದ್ದಾರೆ ಈ ಸಂಸ್ಥೆಗೆ ಶ್ರೇಷ್ಠ ರಾಜನೀತಿಜ್ಞರಾದ ಗಂಗಾ ಶರಮ್‌ ಸಿಂಗ್‌(ಸಿನ್ಹಾ) ಅವರನ್ನು ನೇಮಿಸಿದ್ದಾರೆ. ಇವರು ಭಾರತದ ಅತ್ಯಂತ ಶ್ರೇಷ್ಠ ನಾಗರೀಕ ಪ್ರಶಸ್ತಿಯಾದ ಭಾರತ ರತ್ನ ಪ್ರಶಸ್ತಿಯನ್ನು ೪ ಫೇಬ್ರುವರಿ ೧೯೬೧ರಲ್ಲಿ ಪಡೆದರು. ಅವರು ಬ್ರಮ್ಹೋ ಸಮಾಜದ ಓರ್ವ ಸದಸ್ಯರೂ ಆಗಿದ್ದಾರೆ.
ಬಾಲ್ಯ ಜೀವನ
ಬಿಧಾನ್‌ ಚಂದ್ರರಾಯ್‌ ಅವರು ಜುಲೈ ೧, ೧೮೮೨ರಂದು ಬಿಹಾರದ ಪಾಟ್ನಾದಲ್ಲಿನ ಬಿ.ಎಮ್‌.ದಾಸ್‌ ರಸ್ತೆ, ಬಂಕಿಪುರದಲ್ಲಿ  ಜನಿಸಿದರು. ಅವರ ತಂದೆಯವರಾದ ಪ್ರಕಾಶಚಂದ್ರ ಅವರು ಓರ್ವ ಸುಂಕಾಧಿಕಾರಿಯಾಗಿದ್ದರು. ಇವರು ಇವರ ತಂದೆಯವರ ಐದು ಮಕ್ಕಳಲ್ಲಿ ಕಿರಿಯವರಾಗಿದ್ದು, ತನ್ನ ಪಾಲಕರ ಸರಳತೆ, ಶಿಸ್ತು ಮತ್ತು ಕಾರುಣ್ಯತೆಯಿಂದ ಪ್ರಭಾವಿತರಾಗಿದ್ದರು. ಇವರ ಪಾಲಕರು ಇವರಲ್ಲಿ ತನ್ನ ಸಂಬಂಧಿಕರಲ್ಲಿ ಮಾತ್ರ ಕರುಣೆ ಮತ್ತು ವಾತ್ಸಲ್ಯವನ್ನು ಹೊಂದದೇ ಎಲ್ಲ ಜನರಲ್ಲೂ ದಯಾಪರನಾಗಿರುವ ಬುದ್ದಿ ಮೂಡುವಂತೆ ಪ್ರೆರೇಪಣೆ ನೀಡಿದರು. ಇವರು ತಮ್ಮ ಹದಿನಾಲ್ಕನೇ ವರ್ಷದಲ್ಲಿರುವಾಗ ಅವರ ತಾಯಿಯವರನ್ನು ಕಳೆದುಕೊಂಡರು. ಇವರ ತಂದೆಯವರು ಅವರ ಐದು ಮಕ್ಕಳಿಗೆ ತಾಯಿಯಾಗಿ, ತಂದೆಯಾಗಿ ಕರ್ತವ್ಯ ನಿರ್ವಹಿಸಿದರು. ಅವರು ಯಾರಿಗೂ ಕೆಲಸ ಮಾಡುವಂತೆ ಒತ್ತಾಯಿಸಲಿಲ್ಲ ಆದರೆ ಗುರಿಯನ್ನು ಸಾಧಿಸಲು ದಾರಿಯನ್ನು ಮಾತ್ರ ತೋರಿಸಿಕೊಟ್ಟರು. ಎಲ್ಲ ಐದು ಮಕ್ಕಳೂ ತಮ್ಮ ತಮ್ಮ ಮನೆಕೆಲಸಗಳನ್ನು ತಾವೇ ಮಾಡಿಕೊಳ್ಳಬೇಕಾಗಿತ್ತು. ಅವು ಬಿಧಾನ್‌ ಅವರ ಕಾಲೇಜು ದಿನಗಳಲ್ಲಿ ಅವರಿಗೆ ತುಂಬ ಸಹಾಯಕವಾದ ಅಂಶಗಳಾದವು. ಬಿಧಾನ್‌ ಅವರು ತಮ್ಮ I.A.ಯನ್ನು ಕಲ್ಕತ್ತಾದ ಪ್ರೆಸಿಡೆನ್ಸಿ ಕಾಲೇಜಿನಲ್ಲಿ  ಮತ್ತು ಬಿ.ಎ ಪದವಿಯನ್ನು ಪಾಟ್ನಾ ಕಾಲೇಜಿನಲ್ಲಿ ಗಣಿತದಲ್ಲಿ ಅಗ್ರಗಣ್ಯರಾಗಿ ಪುರೈಸಿದರು. ನಂತರ ಪ್ರವೇಶಕ್ಕಾಗಿ ಬೆಂಗಾಲ್‌ ಇಂಜಿನಿಯರಿಂಗ್‌ ಕಾಲೇಜ್‌ ಮತ್ತು ಕಲ್ಕತ್ತಾ ವೈದ್ಯಕೀಯ ಕಾಲೇಜಿನಲ್ಲಿ ಅರ್ಜಿ ಸಲ್ಲಿಸಿದರು. ಎರಡೂ ಕಡೆಯಲ್ಲಿಯೂ ಅವಕಾಶಗಳು ದೊರೆಯಾಗಿಯೂ ಅವರು ವೈದ್ಯಕೀಯ ಕಾಲೇಜಿಗೆ ಹೋಗುವ ಆಯ್ಕೆಯನ್ನೇ ಆಯ್ಕೆ ಮಾಡಿಕೊಂಡರು. ಬಿಧಾನ್‌ ಅವರು ೧೯೦೧ ಜೂನ್‌ರಲ್ಲಿ ಕಲ್ಕತ್ತಾಗೆ ಆಗಮಿಸಿದರು. ಅವರು ಅಲ್ಲಿ ಬರೆದ "Whatever thy hands findeth to do, do it with thy might." ಎಂಬ ವಾಕ್ಯದಿಂದ ತುಂಬ ಪ್ರಭಾವಿತರಾದರು. ಮತ್ತು ಈ ವಾಕ್ಯವು ಅವರ ಜೀವನದ ಪಥದ ಪರಿವರ್ತನೆಗೆ ಮತ್ತು ಜಿವನದುದ್ದಕ್ಕೂ ಅವರು ನಡೆದ ದಾರಿಗೆ ಕಾರಣವಾದ ಮುಖ್ಯ ಅಂಶವಾಯಿತು.
ಬಿಧಾನ್‌ ಅವರ ವೈದ್ಯಕೀಯ ಶಿಕ್ಷಣವನ್ನು ಪಡೆಯುತ್ತಿರುವಾಗಿನ ಜೀವನವು ಅತ್ಯಂತ ಪರಿಶ್ರಮದಯಕವಾಗಿತ್ತು. ಮೊದಲ ವರ್ಷದಲ್ಲಿಯೇ ತಂದೆಯವರು ಉಪ ಜಿಲ್ಲಾಧಿಕಾರಿಯಾಗಿ ನಿವೃತ್ತಿಯನ್ನು ಪಡೆದರು. ಆದ್ದರಿಂದ ಅವರು ಬಿಧಾನ್‌  ಅವರಿಗೆ ಬಹಳ ದಿನಗಳ ಕಾಲ ಹಣವನ್ನು ಕಳುಹಿಸಿಕೊಡಲು ಅಶಕ್ತರಾದರು. ಬಿಧಾನ್‌ ಅವರು ಸ್ಕಾಲರ್‌ಶಿಫ್‌ಗಳನ್ನು ಪಡೆಯುತ್ತಿದ್ದರು ಮತ್ತು ತಮ್ಮ ಖರ್ಚುವೆಚ್ಚಗಳನ್ನು ಅತ್ಯಂತ ಎಚ್ಚರಿಕೆಯಿಂದ ನಿರ್ವಹಿಸುತ್ತಿದ್ದರು. ತಮ್ಮ ಪುಸ್ತಕಳನ್ನು ಸಹ ಖರೀದಿಸದೇ ಗ್ರಂಥಾಲಯಗಳಿಂದ ಪಡೆಯುವುದು ಮತ್ತು ಕಲಿಸುತ್ತಿರುವಾಗ ಬರೆದುಕೊಳ್ಳುವುದರ ಮೂಲಕ ಉಳಿಸುತ್ತಿದ್ದರು.
ಬಿಧಾನ್‌ ಅವರು ಕಾಲೇಜಿನಲ್ಲಿರುವಾಗಲೇ ಬಂಗಾಳವಿಭಜನೆಯನ್ನು ಘೋಷಿಸಲಾಯಿತು. ಬಂಗಾಳ ವಿಭಜನೆಯ ವಿರುದ್ಧ ರಾಷ್ಟ್ರೀಯ ನಾಯಕರಾದ ಲಾಲಾ ಲಜಪತ್‌ರಾಯ್‌, ಅರವಿಂದ ಘೋಷ್‌, ತಿಲಕ ಮತ್ತು ಬಿಪಿನ್‌ ಚಂದ್ರಪಾಲ್‌ ಇವರ ಮುಂದಾಳತ್ವದಲ್ಲಿ ಹೋರಾಟಗಳು ಪ್ರಾರಂಭವಾದವು. ಬಿಧಾನ್‌ ಅವರು ಪೂರ್ಣ ಪ್ರಮಾಣದಲ್ಲಿ ಈ ಚಳುವಳಿಯಲ್ಲಿ ಪಾಲ್ಗೊಳ್ಳಲು ಮನಸ್ಸು ಮಾಡಿದರೂ ತಮ್ಮ ಆವೇಶವನ್ನು ಹಿಡಿತದಲ್ಲಿಟ್ಟುಕೊಂಡು ತಾನು ಕಲಿತು ತನ್ನ ಉದ್ಯೋಗದ ಮೂಲಕ ತನ್ನ ದೇಶವನ್ನು ಇನ್ನು ಹೆಚ್ಚು ಒಳ್ಳೆಯ ರೀತಿಯಲ್ಲಿ ಸೇವೆ ಮಾಡುವ ಮನಸ್ಸು ಮಾಡಿ ತಮ್ಮ ಅಭ್ಯಾಸದಲ್ಲಿ ಮನಸ್ಸನ್ನು ಕೆಂದ್ರೀಕರಿಸಿದರು.
ವೃತ್ತಿಜೀವನ
ತಮ್ಮ ವಿದ್ಯಾಭ್ಯಾಸವನ್ನು ಪೂರೈಸಿದ ಕೂಡಲೇ, ಬಿ.ಸಿ. ರಾಯ್‌ ಅವರು ಪ್ರಾಂತೀಯ ಆರೋಗ್ಯ ಸೇವಾ ಕೇಂದ್ರವನ್ನು ಸೇರಿಕೊಂಡರು. ಇವರು ಅಲ್ಲಿ ಪರಿಶ್ರಮದಿಂದ ಮತ್ತು ಅಗಾಧವಾಗಿ ಕೆಲಸಮಾಡಿದರು. ಇವರು ಅಲ್ಲಿ ಔಷಧಗಳನ್ನು ಶಿಫಾರಸು ಮಾಡುವುದನ್ನು ಕಲಿತರು ಕೆಲವು ವೇಳೆ ದಾದಿಯರಂತೆ ಅವಶ್ಯಕತೆ ಇದ್ದಾಗ ಸೇವೆ ಸಲ್ಲಿಸಲು ಹೋಗುತ್ತಿದ್ದರು. ಅವರು ತಮ್ಮ ಬಿಡುವಿನ ವೇಳೆಯಲ್ಲಿ ತಾವು ಸ್ವತಂತ್ರವಾಗಿ ಸೇವೆ ಸಲ್ಲಿಸುತ್ತಿದ್ದರು.ಮತ್ತು ಇದಕ್ಕೆ ಪ್ರತಿಯಾಗಿ ರೂ.೨ ಮಾತ್ರ ಚಿಕಿತ್ಸಾ ಶುಲ್ಕವೆಂದು ತೆಗೆದುಕೊಳ್ಳುತ್ತಿದ್ದರು.
ಬಿಧಾನ್‌ ಅವರು ಕೇವಲ ರೂ.೧,೨೦೦ನ್ನು ಮಾತ್ರ ತೆಗೆದುಕೊಂಡು ಫೇಬ್ರುವರಿ ೧೯೦೯ರಲ್ಲಿ ಸೆಂಟ್‌ ಬಾರ್ಥೊಲೊಮೆವ್ಸ್‌ ಆಸ್ಪತ್ರೆಗೆ ಮುಂದಿನ ಶಿಕ್ಷಣಕ್ಕಾಗಿ ತನ್ನ ಹೆಸರನ್ನು ನೊಂದಾಯಿಸಲು ತೆರಳಿದರು. ಅಲ್ಲಿನ ಮುಖ್ಯಸ್ಥರು ಏಷ್ಯಾದಿಂದ ಅವರನ್ನು ವಿಧ್ಯಾರ್ಥಿಯಾಗಿ ಆಯ್ಕೆ ಮಾಡುವ ನಿರ್ಧಾರನ್ನು ಕೈಬಿಡುವ ಮೂಲಕ ಬಿಧಾನ್‌ ಅವರ ಅರ್ಜಿಯನ್ನು ತಿರಸ್ಕರಿಸಲಾಯಿತು. ಡಾ.ರಾಯ್‌ ಅವರು ಧೃತಿಗೆಡಲಿಲ್ಲ. ಅವರು ಮೇಲಿಂದ ಮೇಲೆ ಮೂವತ್ತು ಬಾರಿ ಅರ್ಜಿಯನ್ನು ಸಲ್ಲಿಸಿದ ನಂತರ ಮುಖ್ಯಾಧಿಕಾರಿಗೆ ಬಿಧಾನ್‌ ಅವರನ್ನು ಕಾಲೇಜಿಗೆ ವಿಧ್ಯಾರ್ಥಿಯಾಗಿ ತೆಗೆದುಕೊಳ್ಳಲೇ ಬೇಕಾಯಿತು. ಕೇವಲ ಎರಡು ವರ್ಷ ಮೂರು ತಿಂಗಳ ಅವಧಿಯಲ್ಲಿ M.R.C.P. ಮತ್ತು F.R.C.S. ನ್ನು ಪೂರೈಸಿ ಇಂಗ್ಲೆಂಡ್‌ನಿಂದ ೧೯೧೧ರಲ್ಲಿ ಸ್ವದೇಶಕ್ಕೆ ವಾಪಸಾದರು. ಸ್ವದೇಶಕ್ಕೆ ವಾಪಸಾದ ನಂತರ ಕಲ್ಕತ್ತಾ ಮೆಡಿಕಲ್‌ ಕಾಲೇಜಿನಲ್ಲಿ ಮತ್ತು ಕ್ಯಾಂಪ್‌ಬೆಲ್‌ ಮೆಡಿಕಲ್‌ ಸ್ಕೂಲ್‌ ಮತ್ತು ನಂತರ ಕಾರ್ಮಿಕಲ್‌ ಮೆಡಿಕಲ್‌ ಕಾಲೇಜಿನಲ್ಲಿ ಕಲಿಸುವ ವೃತ್ತಿಯನ್ನು ಪ್ರಾರಂಭಿಸಿದರು.
ಡಾ.ರಾಯ್‌ ಸ್ವರಾಜ್ಯ ಕಲ್ಪನೆಯು ಸಾಕಾರವಾಗಲು ಪ್ರಜೆಗಳಲ್ಲಿ ಮಾನಸಿಕವಾದ ಮತ್ತು ದೈಹಿಕ ದೃಢತೆಯನ್ನು ತುಂಬುವುದುದರ ವಿನಹ ಸಾಧ್ಯವಾಗುವುದಿಲ್ಲ ಎಂದು ನಂಬಿದ್ದರು. ಅವರು ವೈದ್ಯಕೀಯ ಶಿಕ್ಷಣ ಕ್ಷೇತ್ರಕ್ಕೆ ಈ ನಿಟ್ಟಿನಲ್ಲಿ ತಮ್ಮ ಕೊಡುಗೆಯನ್ನು ನೀಡಿದರು. ಅವರು ಈ ನಿಟ್ಟಿನಲ್ಲಿ ಜಾದವಪುರ ಟಿ.ಬಿ ಆಸ್ಪತ್ರೆ, ಚಿತ್ತರಂಜನ್‌ ಸೇವಾ ಸದನ್‌, ಆರ್‌.ಜಿ.ಕರ್‌ ವೈದ್ಯಕೀಯ ಕಾಲೇಜು. ಕಮಲಾ ನೆಹರು ಆಸ್ಪತ್ರೆ, ವಿಕ್ಟೊರಿಯಾ ಸಂಸ್ಥೆ, ಮತ್ತು ಚಿತ್ತರಂಜನ್‌ ಕ್ಯಾನ್ಸರ್‌ ಆಸ್ಪತ್ರೆಗಳನ್ನು ಕಟ್ಟಿಸಿದರು. ಚಿತ್ತರಂಜನ್‌ ಸೇವಾ ಸದನ್‌ ಇದು ಮಹಿಳೆಯರಿಗಾಗಿ ಮತ್ತು ಮಕ್ಕಳಿಗಾಗಿ ೧೯೨೬ರಲ್ಲಿ ಪ್ರಾರಂಭವಾಯಿತು. ಹೆಂಗಸರು ಮೊದಮೊದಲು ಆಸ್ಪತ್ರೆಗೆ ಬರಲು ಹಿಂಜರಿಯುತ್ತಿದ್ದರು. ಆದರೆ ಡಾ. ರಾಯ್‌ ಮತ್ತು ಅವರ ತಂಡದವರಿಗೆ ಧನ್ಯವಾದಗಳನ್ನು ಅರ್ಪಿಸಬೇಕು ಏಕೆಂದರೆ ಅವರ ಪ್ರಯತ್ನದಿಂದ ಎಲ್ಲ ವರ್ಗಗಳ ಮತ್ತು ಜನಾಂಗದ ಮಹಿಳೆಯರು ಆಸ್ಟತ್ರೆಗೆ ಬರತೊಡಗಿದರು. ಅವರು ಮಹಿಳೆಯರಿಗಾಗಿ ನರ್ಸಿಂಗ್‌ ಮತ್ತು ಸಾಮಾಜಿಕ ಸೇವೆಗಳಿಗಾಗಿನ ಕೇಂದ್ರವನ್ನು ಸ್ಥಾಪಿಸಿದರು.
೧೯೪೨ರಲ್ಲಿ ರಂಗೂನ್‌ ಜಪಾನಿಯರ ಬಾಂಬ್‌ ದಾಳಿಗೆ ತುತ್ತಾಯಿತು ಮತ್ತು ಕಲ್ಕತ್ತಾವು ಜಪಾನಿಯ ದಂಗೆಯಿಂದ ಸಂಪೂರ್ಣ ನಿರ್ನಾಮವಾಗಬಹುದೆಂಬ ಭಯಕ್ಕೆ ಒಳಗಾಯಿತು. ಆ ಸಂದರ್ಭದಲ್ಲಿ ಡಾ.ರಾಯ್‌ ಅವರು ಕಲ್ಕತ್ತಾ ವಿಶ್ವವಿದ್ಯಾಲಯದ ಉಪಕುಲಪತಿಗಳಾಗಿ ಕಾರ್ಯನಿರ್ವಹಿಸುತ್ತಿದ್ದರು. ಅವರು ವಿಶ್ವವಿದ್ಯಾಲಯದಲ್ಲಿ ಕಲಿಸಲು ಮತ್ತು ಕಲಿಯಲು ತೊಂದರೆಯಾಗದಂತೆ ಮಾಡುವ ಉದ್ದೇಶದಿಂದ ವೈಮಾನಿಕ ದಾಳಿಗಳಿಂದ ರಕ್ಷಿಸಿಕೊಳ್ಳಬಲ್ಲ ಮೇಲ್ಚಾವಣಿಗಳನ್ನು ರೂಪಿಸುವಂತೆ ಯೋಜನೆಯನ್ನು ಹಾಕಿಕೊಟ್ಟರು. ಇಂತಹ ಮಹತ್ತರವಾದ ಸಾಧನೆಯನ್ನು ಗುರುತಿಸಿ ೧೯೪೪ರಲ್ಲಿ ಡಾಕ್ಟರೇಟ್‌ ಆಪ್‌ ಸೈನ್ಸ್‌ ಪದವಿಯನ್ನು ನೀಡಿ ಪುರಸ್ಕರಿಸಲಾಯಿತು.
ಡಾ.ರಾಯ್‌ ಯುವಕರೇ ದೇಶವನ್ನು ರೂಪಿಸಬಲ್ಲವರಾಗಿದ್ದಾರೆ ಎಂಬುದನ್ನು ನಂಬಿದ್ದರು. ಯುವಕರು ಹಿಂದಿನದನ್ನು ಅನುಸರಿಸುತ್ತಾ ಕುಳ್ಳದೇ ಮತ್ತು ದೊಂಬಿ ಗಲಾಟೆಗಳಲ್ಲಿ ಪಾಲ್ಗೊಳ್ಳದೇ ಸಾಮಾಜಿಕ ಕಾರ್ಯಗಳಲ್ಲಿ ತೊಡಗಿಕೊಳ್ಳುವಂತಾಗಬೇಕೆಂದು ಆಶಿಸುತ್ತಿದ್ದರು. ಡಿಸೆಂಬರ್‌ ೧೫, ೧೯೫೬ರಲ್ಲಿ ಲಕ್ನೋ ವಿಶ್ವವಿದ್ಯಾಲಯದಲ್ಲಿ ಸಭೆಯನ್ನುದ್ದೇಶಿಸಿ ಮಾಡಿದ ಭಾಷಣದಲ್ಲಿ ಅವರು "ನನ್ನ ಯುವ ಮಿತ್ರರೇ, ನೀವು ಸ್ವತಂತ್ರ- ಹೋರಾಟದ ಸೈನಿಕರಾಗಿದ್ದೀರಿ. ಹೋರಾಟವು ಬೇಡಿಕೆಗಾಗಿ, ಹೆದರಿಗೆ, ಕೀಳರಿಮೆ ಮತ್ತು ಹತಾಶೆಗಳನ್ನು ಹೋಗಲಾಡಿಸುವುದಕ್ಕಾಗಿದೆ. ಪರಿಶ್ರವಿಲ್ಲದೇ ಫಲವಿಲ್ಲ, ದೇಶಕ್ಕಾಗಿ ಸ್ವಾರ್ಥವನ್ನು ತ್ಯಜಿಸಿ ಹೋರಾಡೊಣ, ನೀವು ದೃಢವಾದ ವಿಶ್ವಾಸ ಮತ್ತು ದೈರ್ಯದಿಂದ ಮುನ್ನುಗ್ಗುತ್ತಿರೆಂದು ನಂಬಿದ್ದೇನೆ..." ಎಂದು ಹೇಳಿದ್ದಾರೆ.
ಡಾ.ರಾಯ್‌ ಗಾಂಧೀಜಿಯವರ ಮಿತ್ರರೂ ಮತ್ತು ವೈದ್ಯರೂ ಆಗಿದ್ದರು. ಕ್ವಿಟ್ ಇಂಡಿಯಾ ಚಳುವಳಿಯ ಸಂದರ್ಭದಲ್ಲಿ ಗಾಂಧೀಜಿಯವರು ೧೯೩೩ರಲ್ಲಿ ಪೂನಾದಲ್ಲಿ ಪರ್ಣಕುಟಿವಿನ್‌ನಲ್ಲಿ ಚಿಕಿತ್ಸೆಗೊಳಗಾಗುತ್ತಿದ್ದಾಗ ಡಾ. ರಾಯ್‌ ಅವರೇ ಅವರನ್ನು ಆರೈಕೆ ಮಾಡುತ್ತಿದ್ದರು. ಆದರೆ ಗಾಂಧೀಜಿಯವರು ಆ ಔಷಧಗಳು ವಿದೇಶದಲ್ಲಿ ತಯಾರಾದವುಗಳಾಗಿದ್ದರಿಂದ ತೆಗೆದುಕೊಳ್ಳಲು ನಿರಾಕರಿಸಿದರು. ಗಾಂಧೀಜಿಯವರು ಡಾ.ರಾಯ್‌ ಅವರನ್ನುದ್ದೇಶಿಸಿ " ಡಾ.ರಾಯ್‌ ಅವರೇ ನಾನೇಕೆ ನಿಮ್ಮ ಸೇವೆಯನ್ನು ಸ್ವೀಕರಿಸಬೇಕು? ನನ್ನ ದೇಶವಾಸಿಗಳಾದ ನಾಲ್ಕು ದಶಲಕ್ಷ ಜನರಿಗೆ ನಿಮ್ಮಿಂದ ಉಚಿತವಾಗಿ ಸೇವೆ ನೀಡಲು ಸಾಧ್ಯವೇ?" ಎಂದು ಕೇಳಿದರು. ಅದಕ್ಕೆ ಡಾ. ರಾಯ್‌ ಅವರು ಉತ್ತರಿಸುತ್ತಾ" ಇಲ್ಲ ಗಾಂಧೀಜಿಯವರೇ ನಾನು ಮೋಹನದಾಸ ಕರಮಚಂದ ಗಾಂಧಿಯನ್ನು ಉಪಚರಿಸಲು ಬರಲಿಲ್ಲ. ಮತ್ತು ನನ್ನಿಂದ ನಾಲ್ಕು ದಶಲಕ್ಷ ಜನರಿಗೆ ಉಚಿತವಾಗಿ ಚಿಕಿತ್ಸೆ ನೀಡಲು ಸಾಧ್ಯವೂ ಇಲ್ಲ. ಆದರೆ ನಾನು ಬಂದಿರುವುದು ನಾಲ್ಕು ದಶಲಕ್ಷ ಜನರ ಮುಖಂಡನನ್ನು ಉಪಚರಿಸಲು ಬಂದಿದ್ದೇನಷ್ಟೇ" ಎಂದು ನುಡಿದರು. ಗಾಂಧೀಜಿ ಮರುಮಾತಾಡದೇ ಔಷಧವನ್ನು ತೆಗೆದುಕೊಳ್ಳಲೇಬೇಕಾಯಿತು.
ಡಾ.ರಾಯ್‌ ಅವರು ೧೯೨೫ರಲ್ಲಿ ರಾಜಕೀಯವನ್ನು ಪ್ರವೇಶಿಸಿದರು. ಬಂಗಾಳದ ವಿಧಾನ ಸಭೆಗೆ ನಡೆದ ಚುನಾವಣೆಯಲ್ಲಿ ಸ್ವತಂತ್ರ ಅಭ್ಯರ್ಥಿಯಾಗಿ ಬಾರಕ್‌ಪುರ ಕ್ಷೇತ್ರದಲ್ಲಿ ಅಲೆದಾಡಿದರು ಮತ್ತು ನಡೆದ ಚುನಾವಣೆಯಲ್ಲಿ ಬಂಗಾಳದ ಅತ್ಯಂತ ಹಿರಿಯ "ಗ್ರ್ಯಾಂಡ್ ಓಲ್ಡ್ ಮ್ಯಾನ್ ಆಫ್ ಬೆಂಗಾಲ್," ಎಂಬ ಖ್ಯಾತಿಯ ಸುರೇಂದ್ರನಾಥ ಬ್ಯಾನರ್ಜಿ ಅವರನ್ನು ಸೋಲಿಸಿದರು. ಪಕ್ಷೇತರವಾಗಿ ನಿಂತಿದ್ದರೂ ಕೂಡ ಸ್ವರಾಜ್‌ ಪಾರ್ಟಿ(ಕಾಂಗ್ರೆಸ್‌ ನ ಒಂದು ಅಂಗಪಕ್ಷ)ದಿಂದ ಬೆಂಬಲಿಸಲ್ಪಟ್ಟವರಾಗಿದ್ದರು. ೧೯೨೫ನಂತರ ಸಧ್ಯದಲ್ಲಿಯೇ ರಾಯ್‌ ಅವರು ಹೂಗ್ಲಿ ನದಿಯಲ್ಲಿ ನಡೆಯುತ್ತಿರುವ ಮಾಲಿನ್ಯಗಳು ಮತ್ತು ಮುಂದಿನ ದಿನಗಳಲ್ಲಿ ಅದನ್ನು ತಡೆಗಟ್ಟುವ ವಿಧಾನಗಳನ್ನು ಮಂಡಿಸಿದರು.
ಡಾ.ರಾಯ್‌ ಅವರು ಆಲ್‌ ಇಂಡಿಯಾ ಕಾಂಗ್ರೆಸ್‌ ಕಮಿಟಿಗೆ ೧೯೨೮ರಲ್ಲಿ ಆಯ್ಕೆಯಾದರು. ಅವರು ಮೇಲ್ದರ್ಜೆಗೆ ಹೋಗಬೇಕೆಂಬ ಪ್ರಯತ್ನ ಅಥವಾ ವಿವಾದಗಳಿಂದ ದೂರವೇ ಉಳಿದರು. ೧೯೨೯ರಲ್ಲಿ ಡಾ.ರಾಯ್‌ ಅವರು ಬಂಗಾಳದಲ್ಲಿ ಸಾಮಾಜಿಕ ಕ್ರಾಂತಿಯೊಂದನ್ನು ಮಾಡಿದರು ಮತ್ತು ೧೯೩೦ರಲ್ಲಿ ಪಂಡಿತ್‌ ಮೊತಿಲಾನ್‌ ನೆಹರುರವರು (CWC) ಕಾರ್ಯಕಾರಿ ಮಂಡಳಿಯ ಸದಸ್ಯರನ್ನಾಗಿ ನೇಮಕ ಮಾಡಿದರು. ಸಿ.ಡಬ್ಲೂ.ಸಿ.ಯು ವಿಧಾನಮಂಡಳವನ್ನು ಕಾನೂನು ಬಾಹಿರವೆಂದು ಜರಿಯಿತು ಮತ್ತು ಇತರ ಸದಸ್ಯರ ಜೊತೆಯಲ್ಲಿಯೇ ಡಾ.ರಾಯ್‌ ಅವರು ೨೬ ಅಗಸ್ಟ್‌ ೧೯೩೦ರಂದು ಬಂದನಕ್ಕೊಳಗಾಗಿ ಸೆಂಟ್ರಲ್‌ ಅಲಿಪುರ್‌ ಕಾರಾಗೃಹಕ್ಕೆ ತಳ್ಳಲ್ಪಟ್ಟರು.
೧೯೩೧ರಲ್ಲಿ ನಡೆದ ದಂಡಿ ಸತ್ಯಾಗ್ರಹದಲ್ಲಿ ಕಲ್ಕತ್ತಾ ಸಂಘಟನೆಯ ಹಲವಾರು ಕಾರ್ಯಕರ್ತರು ಜೈಲು ಸೇರಿದರು. ಕಾಂಗ್ರೆಸ್‌ ಡಾ.ರಾಯ್‌ ಅವರನ್ನು ಜೈಲಿಗೆ ಹೋಗದೇ ಹೊರಗುಳಿದು ಸಂಘದ ಕಾರ್ಯಗಳನ್ನು ನೋಡಿಕೊಳ್ಳುವಂತೆ ಸೂಚಿಸಿತು. ಅವರು ೧೯೩೦–೩೧ರಲ್ಲಿ ಊರ ಪ್ರಮುಖರಾಗಿ ಕಾರ್ಯ ನಿರ್ವಹಿಸಿದರು ಮತ್ತು ೧೯೩೩ರಲ್ಲಿ ಜಿಲ್ಲಾಧ್ಯಕ್ಷರಾಗಿ ಆಯ್ಕೆಯಾದರು. ಇವರ ಆಳ್ವಿಕೆಯಲ್ಲಿ ಸಂಘಟನೆಯು ಉಚಿತ ಶಿಕ್ಷಣ, ಉಚಿತ ಆರೋಗ್ಯ ವ್ಯವಸ್ತೆ, ಉತ್ತಮ ರಸ್ತೆ ಸೌಲಭ್ಯ, ವಿದ್ಯುತ್‌ ವ್ಯವಸ್ತೆ, ಮತ್ತು ನೀರು ಸರಬರಾಜುಗಳನ್ನು ಉತ್ತಮಗೊಳಿಸಿತು. ಅವರು ಆಸ್ಪತ್ರೆಗಳಿಗೆ ಮತ್ತು ಉಳಿದ ಸೇವಾ ಉದ್ದೇಶಗಳಿಗೆ ಮಾಡಬೇಕಾದ ಹಣದ ಹಂಚಿಕೆಯ ಯೋಜನೆಗಳನ್ನು ರೂಪಿಸುತ್ತಿದ್ದರು ಮತ್ತು ಆ ಜವಾಬ್ದಾರಿಯನ್ನು ವಹಿಸಿಕೊಂಡಿದ್ದರು.
ಸ್ವಾತಂತ್ರ್ದ ನಂತರ
ಕಾಂಗ್ರೆಸ್‌ ಪಾರ್ಟಿಯು ಡಾ.ರಾಯ್‌ ಅವರ ಹೆಸರನ್ನು ಬಂಗಾಳದ ಮುಖ್ಯಮಂತ್ರಿ ಹುದ್ದೆಗೆ ಶಿಫಾರಸು ಮಾಡಿತು. ಡಾ.ರಾಯ್‌ ಅವರು ತಮ್ಮ ವೃತ್ತಿಯಲ್ಲೇ ಮುಂದುವರಿಯಲು ಆಶಿಸುತ್ತಿದ್ದರು. ಆದರೆ ಗಾಂಧೀಜಿಯವರ ಸಲಹೆಯ ಮೇರೆಗೆ ಜನವರಿ ೨೩, ೧೯೪೮ರಂದು ಅವರು ತಮ್ಮ ಹುದ್ದೆಯನ್ನಲಂಕರಿಸಿದರು. ಬಂಗಾಳದಲ್ಲಿ ಆ ಸಂದರ್ಭದಲ್ಲಿ ಕೋಮುಗಲಭೆಗಳು, ಆಹಾರ ಕೊರತೆ, ನಿರುದ್ಯೋಗ, ಮತ್ತು ಪೂರ್ವ ಪಾಕಿಸ್ತಾನದಿಂದ ವಲಸೆ ಬರುತ್ತಿರುವ ನಿರಾಶ್ರಿತರ ಸಮಸ್ಯೆಗಳಿಂದ ತುಂಬಿ ಹೋಗಿತ್ತು. ಡಾ.ರಾಯ್‌ ಅವರು ತಮ್ಮ ಪಕ್ಷದಲ್ಲಿ ಏಕತೆ ಮತ್ತು ಶಿಸ್ತನ್ನು ತಂದರು. ನಂತರ ಶಿಸ್ತಿನಿಂದ ತಮ್ಮ ಮುಂದಿರುವ ಸವಾಲುಗಳನ್ನು ಎದುರಿಸುತ್ತಾ ಸಾಗಿದರು. ಕೇವಲ ಮೂರೇ ವರ್ಷದಲ್ಲಿ ಕಾನೂನು ಮತ್ತು ಶಿಸ್ತುಗಳು ಯಾವುದಕ್ಕೂ ಹೊಂದಾಣಿಕೆ ಮಾಡಿಕೊಳ್ಳದೇ ಅವರ ಆಳ್ವಿಕೆಯಲ್ಲಿ ಜನರು ಸಕ್ರಿಯವಾಗಿ ಮತ್ತು ಸಂಯಮದಿಂದ ವರ್ತಿಸುವಂತೆ ಮಾಡುತ್ತೇನೆ ಎಂದು ಜನರಿಗೆ ಭರವಸೆ ನೀಡಿದರು.
We have the ability and if, with faith in our future, we exert ourselves with determination, nothing, I am sure, no obstacles, however formidable or insurmountable they may appear at present, can stop our progress... (if) all work unitedly, keeping our vision clear and with a firm grasp of our problems.} ದೇಶವು ಅವರನ್ನು ಫೆಬ್ರುವರಿ ೪, ೧೯೬೧ರಲ್ಲಿ ಭಾರತ ರತ್ನ ಎಂದು ಪುರಸ್ಕರಿಸಿತು. ಜುಲೈ ೧, ೧೯೬೨ ರಂದು ಬೆಳಿಗ್ಗೆ ತಮ್ಮ ರೋಗಿಗಳನ್ನು ಶುಶ್ರುಷೆ ಮಾಡಿದ ನಂತರ ರಾಜ್ಯದ ಎಲ್ಲ ಜವಾಬ್ದಾರಿಗಳನ್ನು ಕಳಚಿಕೊಂಡು "ಬ್ರಹ್ಮೋ ಗೀತ್‌"ದ ಪ್ರತಿಯನ್ನು ಓದುತ್ತಾ ಅದರಲ್ಲಿರುವ ಶಾಂತಿ ಸಂದೇಶವನ್ನು ಪಠಿಸತೊಡಗಿದರು. ಅದಾದ ಹನ್ನೊಂದು ಗಂಟೆಯಲ್ಲಿ ಡಾ.ರಾಯ್‌ ಅವರು ಇಹಲೋಕವನ್ನು ತ್ಯಜಿಸಿದರು. ಅವರು ಅವರ ಸಂಸಾರಕ್ಕಾಗಿ ತನ್ನ ತಾಯಿಯ ಹೆಸರಾದ ಅಘೋರಕಾಮಿನಿ ದೇವಿ ಹೆಸರಿನ ಆಸ್ಪತ್ರೆಯನ್ನು ಬಿಟ್ಟು ಹೋಗಿದ್ದಾರೆ. ೧೯೭೬ರಲ್ಲಿ ವೈದ್ಯಕೀಯ, ರಾಜಕೀಯ, ವಿಜ್ಞಾನ, ಮನಶಾಸ್ತ್ರ, ಸಾಹಿತ್ಯ, ಮತ್ತು ಕಲೆಗಳಲ್ಲಿ ಸಾಧನೆ ತೋರಿದವರಿಗಾಗಿ ಬಿ.ಸಿ.ರಾಯ್‌ ರಾಷ್ಟ್ರೀಯ ಪ್ರಶಸ್ತಿಯನ್ನು ಪ್ರಕಟಿಸಲಾಯಿತು. ೧೯೬೭ರಲ್ಲಿ ನವದೆಹಲಿಯಲ್ಲಿ ಡಾ.ಬಿ.ಸಿ.ರಾಯ್‌ ಮೆಮೊರಿಯಲ್‌ ಲೈಬ್ರರಿ ಮತ್ತು ಚಿಕ್ಕ ಮಕ್ಕಳಿಗಾಗಿನ ಓದುವ ಕೊಟಡಿಯನ್ನು ಚಿಲ್ಡ್ರನ್ಸ್‌ ಬುಕ್‌ ಟ್ರಸ್ಟ್‌ನಡಿಯಲ್ಲಿ ಪ್ರಾರಂಭಮಾಡಲಾಯಿತು.
ಉಲ್ಲೇಖಗಳು‌‌
ವರ್ಗ:೧೮೮೨ ರಲ್ಲಿ ಜನಿಸಿದವರು ವರ್ಗ:೧೯೬೨ ರಲ್ಲಿ ನಿಧನಹೊಂದಿದವರು ವರ್ಗ:ಬೆಂಗಾಲಿ ರಾಜಕಾರಣಿಗಳು‌ ವರ್ಗ:ಭಾರತ ರತ್ನ ಪ್ರಶಸ್ತಿಯನ್ನು ಪಡೆದವರು‌ ವರ್ಗ:ಬ್ರಹ್ಮೋಸ್ ವರ್ಗ:ಕಲ್ಕತ್ತಾ ವೈದ್ಯಕೀಯ ಕಾಲೇಜು ವರ್ಗ:ಪಶ್ಚಿಮ ಬಂಗಾಳದ ಮುಖ್ಯಮಂತ್ರಗಳು ವರ್ಗ:ಭಾರತದ ವೈದ್ಯರು ವರ್ಗ:ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‌ ವರ್ಗ:ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದ ರಾಜಕಾರಣಿಗಳು‌ ವರ್ಗ:ಫೆಲೋಸ್ ಆಫ್ ದಿ ರಾಯಲ್ ಕಾಲೇಜ್ ಆಫ್ ಸರ್ಜನ್ಸ್‌‌ ವರ್ಗ:ಭಾರತೀಯ ಸ್ವಾತಂತ್ರ್ಯ್ಯ ಪ್ರತಿಪಾದಕರು‌ ವರ್ಗ:ಭಾರತದ ರಾಜಕಾರಣಿಗಳು‌ ವರ್ಗ:ಕಲ್ಕತ್ತಾದ ಜನರು ವರ್ಗ:ಪಾಟ್ನಾದ ಜನರು ವರ್ಗ:ಕಲ್ಕತ್ತಾ ವಿಶ್ವವಿದ್ಯಾಲಯದ ಹಳೆ ವಿದ್ಯಾರ್ಥಿಗಳು‌ ವರ್ಗ:ಕಲ್ಕತ್ತಾ ವಿಶ್ವವಿದ್ಯಾನಿಲಯದ ಬೋಧನ ವಿಭಾಗ‌ ವರ್ಗ:ಕಲ್ಕತ್ತಾ ವಿಶ್ವವಿದ್ಯಾನಿಲಯದ ಉಪ ಕುಲಪತಿಗಳು ವರ್ಗ:ಭಾರತ ರತ್ನ ಪುರಸ್ಕೃತರು
ನಾಜಿಸಮ್
ನಾಜಿಸಮ್ (Nationalsozialismus, ನ್ಯಾಶನಲ್ ಸೋಶಿಯಲಿಸಮ್ ಅಥವಾ ರಾಷ್ಟ್ರೀಯ ಸಮಾಜವಾದ), ನಾಜೀ ಪಕ್ಷ ಮತ್ತು ನಾಜೀ ಜರ್ಮನಿಯ ಸಿದ್ಧಾಂತ ಮತ್ತು ಆಚರಣೆಯಾಗಿದೆ. ಇದು ಫ್ಯಾಸಿಸಂ‌ನ ರಾಜಕೀಯವಾಗಿ ಸಮನ್ವಯಗೊಂಡ ವಿಧವಾಗಿದ್ದು ಎಡ ಮತ್ತು ಬಲ ಸಿದ್ಧಾಂತಗಳ ನೀತಿ, ತತ್ವಜ್ಞಾನ, ಮತ್ತು ತಂತ್ರಗಳನ್ನೊಳಗೊಂಡಿದೆ. ನಾಜಿಸಮ್ ರಾಜಕೀಯದ ತೀವ್ರ ಬಲಪಂಥೀಯ ರೀತಿಯಾಗಿದೆ. ಪ್ರಥಮ ವಿಶ್ವಯುದ್ಧದ ನಂತರದ ವೀಮರ್ ಜರ್ಮನಿಯ ನಾಜೀಗಳು ಬಲಪಂಥೀಯ ರಾಜಕೀಯ ಪಕ್ಷಗಳಲ್ಲೊಬ್ಬರಾಗಿದ್ದು ತಮ್ಮದು ರಾಷ್ಟ್ರೀಯ ಸಮಾಜವಾದದ ಸಿದ್ಧಾಂತವೆಂದು ಗುರುತಿಸಿಕೊಂಡಿದ್ದರು. 1920ರಲ್ಲಿ ನಾಜೀ ಪಕ್ಷವು ತಮ್ಮ 25-ಅಂಶಗಳ National Socialist Program ಅನ್ನು ಪ್ರಕಟಿಸಿದರು ಮತ್ತು ಇದರ ಪ್ರಮುಖ ತತ್ವಗಳು ಹೀಗಿದ್ದವು: ಸಂಸತ್-ವಿರೋಧ, ಪ್ಯಾನ್-ಜರ್ಮನಿಸಮ್, ಜನಾಂಗೀಯತೆ, ಸಾಮುದಾಯಿಕತೆ, ಸಾಮಾಜಿಕ ಡಾರ್ವಿನಿಸಮ್, ಸುಸಂತಾನಶಾಸ್ತ್ರ, ಯಹೂದ್ಯ-ವಿರೋಧ, ಕಮ್ಯುನಿಸಮ್-ವಿರೋಧ, ಸರ್ವಾಧಿಕಾರಿತ್ವ, ಮತ್ತು ಆರ್ಥಿಕ ಹಾಗೂ ರಾಜಕೀಯ ಉದಾರವಾದಕ್ಕೆ ವಿರೋಧ. ಆದರೂ, 1930ರ ದಶಕದ ಹೊತ್ತಿಗೆ, ಇಷ್ಟೆಲ್ಲ ಬೌದ್ಧಿಕ ತಳಹದಿಗಳನ್ನು ಹೊಂದಿದ್ದರೂ ಕೂಡ ನಾಜಿಸಮ್ ಒಂದು ಪಕ್ಕಾ ಸಿದ್ಧಾಂತವಾಗಿರದೆ ಕಾಲ್ಪನಿಕವಾದ Großdeutschland (ಗ್ರೇಟರ್ ಜರ್ಮನಿ)ಯನ್ನು ಸಾಕಾರಗೊಳಿಸಲು ಅವಶ್ಯಕವಾದ ಯೋಜನೆಗಳು, ಪರಿಕಲ್ಪನೆಗಳು, ಮತ್ತು ತತ್ವಜ್ಞಾನಗಳನ್ನೊಳಗೊಂಡ ಸಂಯೋಜನೆ ಮಾತ್ರವಾಗಿದ್ದಿತು.
ಜರ್ಮನಿಯನ್ನು ವಿಶ್ವದಾದ್ಯಂತ ಹರಡಿದ ಮಹಾ ಆರ್ಥಿಕ ಬಿಕ್ಕಟ್ಟಿನಿಂದ ಉಂಟಾದ ಸಾಮಾಜಿಕ-ಆರ್ಥಿಕ ಅತಂತ್ರದಿಂದ ಪಾರುಮಾಡುವ ಸಲುವಾಗಿ ನಾಜಿಸಮ್ ಒಂದು ರಾಜಕೀಯ-ಆರ್ಥಿಕ “ಮೂರನೇ ಹಾದಿ”ಯನ್ನು ಪ್ರವರ್ತಿಸಿತು; ಇದು ಬಂಡವಾಳಶಾಹಿಯೂ ಅಥವಾ ಕಮ್ಯುನಿಸ್ಟ್ ಕೂಡಾ ಅಲ್ಲದ ನಿರ್ವಹಣಾ ಆರ್ಥಿಕ ವ್ಯವಸ್ಥೆಯಾಗಿದ್ದಿತು. ನಾಜಿಸಮ್‌ನ ತೀವ್ರ ಬಲಪಂಥೀಯ ಒಲವು ಬಂಡವಾಳಶಾಹೀ-ವಿರೋಧಿಯಾದ ಬ್ಲ್ಯಾಕ್ ಫ್ರಂಟ್ ಮತ್ತು ಸ್ಟ್ರ್ಯಾಸರಿಸಮ್ಗಳ ನಿರ್ಮೂಲನದಿಂದ ಸುಸ್ಪಷ್ಟವಾಯಿತು, ಇವು ವರ್ಸೇಲ್ಸ್ ಒಪ್ಪಂದದ ನಂತರ ಜರ್ಮನಿಯ ಪರಿಸ್ಥಿತಿ ಮತ್ತು ಸೇನೆಯ ಸೋಲಿಗೆ ಕಾರಣವಾಯಿತೆನ್ನಲಾದ ಆಂತರಿಕ ಜೂಡಿಯೋ-ಬೊಲ್ಷೆವಿಸ್ಟ್ ಪಿತೂರಿಗಳ ವಿರುದ್ಧದ ರಾಷ್ಟ್ರೀಯತಾವಾದದ ಕಹಿಭಾವನೆಯಿಂದ ಪ್ರೇರಣೆಗೊಂಡ ಎಡಪಂಥೀಯ ನಾಜೀ ಉಪಪಂಗಡಗಳಾಗಿದ್ದವು. ಸೋಲಿನಿಂದ ಹೊರಬಂದ ವೀಮರ್ ಗಣತಂತ್ರದ ಸಾಮಾಜಿಕ, ರಾಜಕೀಯ, ಸಾಂಸ್ಕೃತಿಕ ಮತ್ತು ಆರ್ಥಿಕ ಅಸ್ವಸ್ಥತೆಗಳು ನಾಜಿಸಮ್‌ನ ಸೈದ್ಧಾಂತಿಕ ಕ್ರೋಢೀಕರಣದಲ್ಲಿ ಪ್ರಮುಖ ಪಾತ್ರವನ್ನು ವಹಿಸಿದವು, ಮತ್ತು ಮುಂದಕ್ಕೆ ಡ್ಯೂಶಸ್ ರೀಚ್ ನ ವೀಮರ್ ಸಂವಿಧಾನಕ್ಕೆ ಚುನಾವಣಾ ಸವಾಲನ್ನೊಡ್ಡಿ ನಾಜೀಪಕ್ಷವು 1933ರಲ್ಲಿ ಕಾನೂನುಬದ್ಧವಾಗಿ ಜರ್ಮನ್ ಸರ್ಕಾರದ ಅಧಿಕಾರವನ್ನು ಪಡೆದುಕೊಳ್ಳಲು ಕಾರಣವಾದವು.
ಈಗಿನ ಜರ್ಮನಿಯಲ್ಲಿ (BundesRepublik Deutschland) ನಾಜಿಸಮ್‌ನ ಸಿದ್ಧಾಂತ, ಸಂಕೇತಶಾಸ್ತ್ರ, ಮತ್ತು ಸಾಹಿತ್ಯವನ್ನು ನಿಷೇಧಿಸಲಾಗಿದೆ; ಆದರೂ ಕೂಡ ನಿಯೋ ನಾಜಿಸಮ್ ಅಸ್ತಿತ್ವದಲ್ಲಿದೆ ಮತ್ತು ಪ್ರಪಂಚದಾದ್ಯಂತ ಅನುಯಾಯಿಗಳನ್ನು ಹೊಂದಿದೆ. ನಾಜಿಸಮ್‌ನ ಜನಾಂಗ-ಯುದ್ಧಗಳ ರಾಜಕೀಯದ ಪರಿಣಾಮವಾಗಿ - ವಿಶೇಷವಾಗಿ ಹಾಲೋಕಾಸ್ಟ್-ಮಾರಣಹೋಮದಿಂದಾಗಿ — ನಾಜೀ ಎಂಬ ಪದ ಮತ್ತು ಅದಕ್ಕೆ ಸಂಬಂಧಿಸಿದ ಎಲ್ಲಾ ಕಲ್ಪನೆಗಳು ಮತ್ತು ಸಂಕೇತಗಳು (ಉದಾ. ಸ್ವಸ್ತಿಕ, SS ರೂನ್‌ಗಳು, SS ಸಮವಸ್ತ್ರಗಳು) ಯುರೋಪ್ ಮತ್ತು ಉತ್ತರ ಅಮೆರಿಕಾಗಳ ಬಿಳಿಯ ಶ್ರೇಷ್ಟತೆಯನ್ನು ಪ್ರತಿಪಾದಿಸುವ ಜನಾಂಗೀಯತೆಯನ್ನು ಪ್ರತಿನಿಧಿಸುತ್ತವೆ.
ಶಬ್ದವ್ಯುತ್ಪತ್ತಿ
ನಾಜೀ ಎಂಬ ಪದವು Nationalsozialistische Deutsche Arbeiterpartei (ನ್ಯಾಶನಲ್ ಸೋಶಿಯಲಿಸ್ಟ್ ಜರ್ಮನ್ ವರ್ಕರ್ಸ್ ಪಾರ್ಟಿ) ಎಂಬುದರ ಮೊದಲೆರಡು ಅಕ್ಷರಗಳಿಂದ ಬಂದುದಾಗಿದೆ. ನಾಜೀ ಪಕ್ಷದ ಸದಸ್ಯರು ತಮ್ಮನ್ನು Nationalsozialisten (ನ್ಯಾಶನಲ್ ಸೋಶಿಯಲಿಸ್ಟ್)ಗಳೆಂದು ಕರೆದುಕೊಳ್ಳುತ್ತಿದ್ದರು, ಮತ್ತು ನಾಜೀಗಳು  ಎಂಬುದರ ಬಳಕೆಯು ಅಪರೂಪವಾಗಿತ್ತು. ಜರ್ಮನ್ ಪದವಾದ ನಾಜೀ ಎಂಬುದು ಇನ್ನೊಂದು ರಾಜಕೀಯ ಪದವಾದ ಸೋಜೀ  ಎಂಬ Sozialdemokratische Partei Deutschlands  (ಸೋಶಿಯಲ್ ಡೆಮಾಕ್ರಟಿಕ್ ಪಾರ್ಟಿ ಆಫ್ ಜರ್ಮನಿ) ಎಂಬುದರ ಸಂಕ್ಷಿಪ್ತರೂಪವನ್ನು ಬಹಳವಾಗಿ ಹೋಲುತ್ತದೆ. 1933ರಲ್ಲಿn ಅಡಾಲ್ಫ್ ಹಿಟ್ಲರ್ ಜರ್ಮನ್ ಸರ್ಕಾರದ ಅಧಿಕಾರವನ್ನು ಪಡೆದುಕೊಂಡಾಗ ನಾಜೀ ಪದದ ಬಳಕೆಯು ಜರ್ಮನಿಯಲ್ಲಿ ಕಡಿಮೆಯಾಯಿತು, ಆದರೂ ಆಸ್ಟ್ರಿಯನ್ ನಾಜೀ-ವಿರೋಧಿಗಳು ಈ ಪದವನ್ನು ನಿಂದನೆಯ ರೂಪದಲ್ಲಿ ಬಳಸುತ್ತಿದ್ದರು.
ಸಿದ್ಧಾಂತ
ನಾಜಿಸಮ್ ಎಂದರೆ ಪ್ಯಾನ್-ಜರ್ಮನಿಸಮ್‌ನಲ್ಲಿನಲ್ಲಿ ಕಂಡುಬರುವ ಹೆರ್ರೆನ್‌ವೋಕ್ ಎಂಬ ಆರ್ಯನ್ ಜನಾಂಗದ ಶ್ರೇಷ್ಠತೆ ಬಗೆಗಿನ ಜನಾಂಗೀಯ ನಂಬಿಕೆ  ಮತ್ತು ಈ ಜನಾಂಗವು ನಾರ್ದಿಕ್ ಮತ್ತು ದೇಸೀಯ ಜರ್ಮನರ ವಿಶೇಷ ಗುಣಗಳನ್ನುಳ್ಳ ಬಿಳಿಯ ಸುಪ್ರಿಮ್ಯಾಸಿಸ್ಟ್ ಒಡೆಯ ಜನಾಂಗ ವಾಗಿತ್ತು. ಅಡಾಲ್ಫ್ ಹಿಟ್ಲರ್ನ ನಾಯಕತ್ವದಲ್ಲಿ ನಾಜಿಗಳು ಕಮ್ಯುನಿಸಮ್ ಮತ್ತು ಯಹೂದಿ ವಿದ್ರೋಹದ ವಿರುದ್ಧ ಜರ್ಮನಿ ಮತ್ತು Volksdeutsche ದೇಶೀಯ ಜರ್ಮನರನ್ನು ಕಾಪಾಡಲು ಹೋರಾಡುವ ಸಲುವಾಗಿ ಫ್ಯೂರೆರ್ನಡಿಯಲ್ಲಿ ಒಂದು ಬಲಶಾಲಿಯಾದ,ಕೇಂದ್ರೀಕೃತ ಸರ್ಕಾರವನ್ನು ಹೊಂದುವುದರ ಪರವಾಗಿ ವಾದಿಸಿದರು. ಗ್ರಾಬ್‌ಡ್ಯೂಶ್‌ಲ್ಯಾಂಡ್ (ಗ್ರೇಟರ್ ಜರ್ಮನಿ) ಅನ್ನು ಸ್ಥಾಪಿಸುವ ಸಲುವಾಗಿ ಜರ್ಮನರು ರಶ್ಯಾದಿಂದ, ಜೋಸೆಫ್ ಸ್ಟಾಲಿನ್ನ 1930ರ ದಶಕದ ಸೋವಿಯೆತ್ ಒಕ್ಕೂಟದಿಂದ ಲೆಬೆನ್‌ಸ್ರಾಮ್  (ಬದುಕಲು ಅವಶ್ಯಕ ಭೂಮಿ) ಅನ್ನು ಪಡೆಕೊಳ್ಳಬೇಕೆಂದಾಗಿತ್ತು.
thumb|right|350px|ಗ್ರೇಟರ್ ಜರ್ಮನಿ .1943ರಲ್ಲಿ
ರಾಷ್ಟ್ರೀಯ ಸಮಾಜವಾದದ ಜನಾಂಗೀಯ ವಿಷಯವು ಡಾಸ್ ವೋಕ್ ಆಗಿದ್ದಿತು, ಯಾವಾಗಲೂ ನಡೆಯುತ್ತಲೇ ಇದ್ದ ಜೂಡಿಯೋ-ಬೊಲ್ಷೆವಿಸಮ್ನ ಸಾಂಸ್ಕೃತಿಕ ದಾಳಿಯ ವಿರುದ್ಧ ಜರ್ಮನ್ ಜನತೆಯು ನಾಜೀ ಪಕ್ಷದ ನಾಯಕತ್ವದಡಿಯಲ್ಲಿ ಒಂದಾಗಬೇಕು, ಮತ್ತು ನಾಜಿಸಮ್‌ನ ಸ್ಪಾರ್ಟನ್ ರಾಷ್ಟ್ರೀಯತಾವಾದಿ ತತ್ವಗಳ ಪ್ರಕಾರ ವಿಜಯ ದೊರಕುವವರೆಗೂ ಸಂಯಮದಿಂದಿರಬೇಕು, ಸ್ವನಿಯಮಪಾಲನೆ ಮಾಡುತ್ತಿರಬೇಕು ಮತ್ತು ತ್ಯಾಗಮನೋಭಾವನೆಯನ್ನು ಹೊಂದಿರಬೇಕು. ಅಡಾಲ್ಫ್ ಹಿಟ್ಲರನ ರಾಜಕೀಯ ಜೀವನಚರಿತ್ರೆಯಾದ ಮೇನ್ ಕ್ಯಾಂಫ್ (ನನ್ನ ಹೋರಾಟ )ವು ನಾಜಿಸಮ್‌ನWeltanshauung  (ಪ್ರಾಪಂಚಿಕ ದೃಷ್ಟಿಕೋನ) ವನ್ನು ಸೈದ್ಧಾಂತಿಕವಾಗಿ ಮೂರು ಭಾಗಗಳಾಗಿ ವಿಂಗಡಿಸುತ್ತದೆ: ವಿಶ್ವದ ನಾಯಕತ್ವಕ್ಕಾಗಿ ಹಲವಾರು ಮಾನವ ಜನಾಂಗಗಳ ನಡುವಣ    ಐತಿಹಾಸಿಕ ಹೋರಾಟ, ಮತ್ತು ಇದರಲ್ಲಿ ಹೆರೆನ್ವೋಕ್  ಎಂಬ ಮುಖಂಡ ಜನಾಂಗದ ವಿಜಯ; ನಿರ್ಣಾಯಕವೂ, ನಿರಂಕುಶವೂ ಆದ Führerprinzip  (ನಾಯಕತ್ವ ನೀತಿ); ಮತ್ತು ಸಾಮಾಜಿಕ-ಸಾಂಸ್ಕೃತಿಕ ಹಾಗೂ ಆರ್ಥಿಕ ಅಪಶ್ರುತಿಯ ಸಾರ್ವತ್ರಿಕ ಮೂಲವಾಗಿ ಯಹೂದ್ಯ-ವಿರೋಧ.
thumb|left|175px|ನಾಜಿಸಮ್: ಅಡಾಲ್ಫ್ ಹಿಟ್ಲರ್, ನಾಜೀ ಜರ್ಮನಿಯ ಫ್ಯೂರೆರ್.
ಯಹೂದಿ-ಬೊಲ್ಷೆವಿಯನ್ ಒಳಸಂಚಿನ ಸಿದ್ಧಾಂತವು ಯಹೂದ್ಯ-ವಿರೋಧ ಮತ್ತು ಕಮ್ಯುನಿಸ್ಟ್-ವಿರೋಧಗಳಿಂದ ಬಂದುದಾಗಿದೆ; ಅಡಾಲ್ಫ್ ಹಿಟ್ಲರ್ ಮೊದಲಿಗೆ 1907ರಿಂದ 1913ರವರೆಗೆ ವಿಯೆನ್ನೀಸ್ ಜೀವನವನ್ನು ಗಮನಿಸುವುದರ ಮೂಲಕ ತನ್ನ ಪ್ರಾಪಂಚಿಕ ದೃಷ್ಟಿಕೋನವನ್ನು ಬೆಳೆಸಿಕೊಂಡನು, ಇದರ ಪ್ರಕಾರ ಆಸ್ಟ್ರೋ-ಹಂಗೇರಿಯನ್ ಸಾಮ್ರಾಜ್ಯವು (1867–1918) ಜನಾಂಗೀಯ, ಧಾರ್ಮಿಕ ಮತ್ತು ಸಾಂಸ್ಕೃತಿಕ ಶ್ರೇಣಿವ್ಯವಸ್ಥೆಯನ್ನು ಹೊಂದಿರುವುದಾಗಿಯೂ, ಇವುಗಳಲ್ಲು ಅತ್ಯಂತ ಎತ್ತರದ ಸ್ಥಾನದಲ್ಲಿ “ಆರ್ಯನ್ನ”ರೆಂಬ ಮೂಲಭೂತ, ಬಿಳಿಯ ಮುಖಂಡ ಜನಾಂಗವಿದ್ದಿತೆಂದೂ, ಯಹೂದಿಗಳು ಮತ್ತು ಜಿಪ್ಸಿಗಳು ಅತ್ಯಂತ ಕೆಳಗಿನ ಸ್ಥಾನಗಳಲ್ಲಿರುವರೆಂದೂ ದಾಖಲಿಸಿದನು.
ಮೂಲ ನ್ಯಾಶನಲ್ ಸೋಶಿಯಲಿಸ್ಟರಾದ 1919ರ ಜರ್ಮನ್ ವರ್ಕರ್ಸ್ ಪಾರ್ಟಿಯು (DAP) ತಮ್ಮನ್ನು ಕಟ್ಟಿಹಾಕುವ ಯಾವ ಕಾರ್ಯಕ್ರಮವೂ ಇಲ್ಲವೆನ್ನುವುದರ ಮೂಲಕ ಯಾವುದೇ Weltanshauung ಅನ್ನು ತಿರಸ್ಕರಿಸಿದರು. ಆದರೆ ಅದರ ಉತ್ತರಾಧಿಕಾರಿಯಾದ ನಾಜೀ ಪಕ್ಷದ ಚುಕ್ಕಾಣಿಯನ್ನು ಹಿಡಿದ ಅಡಾಲ್ಫ್ ಹಿಟ್ಲರನ ರಾಜಕೀಯ ನಂಬಿಕೆಗಳು ನಾಜಿಸಮ್‌ನ ರಾಜಕೀಯ-ಸೈದ್ಧಾಂತಿಕ ವಿಚಾರಗಳೊಡನೆ ಮೇಳೈಸಿದವು - ವ್ಯಕ್ತಿ ಮತ್ತು ವಿಚಾರಗಳು ರಾಜಕೀಯ ಅಸ್ತಿತ್ವದ ಮೂಲಕ ಒಂದಾಗಿ ಫ್ಯೂರೆರ್ ರೂಪುಗೊಂಡನು.
ಫ್ಯಾಸಿಸಮ್
thumb|right|150px|ರೋಮನ್ ಫ್ಯಾಸೆಸ್: ಸರ್ಕಾರ ಮತ್ತು ಜನತೆಯ ಭಾಗ.
ನಾಜಿಸಮ್ ಎಂಬುದು ಫ್ಯಾಸಿಸಮ್ನ ರಾಜಕೀಯ ವೈರುಧ್ಯಗಳ ಸಮ್ಮಿಶ್ರ ವೈವಿಧ್ಯವಾಗಿದ್ದು, ಇದು ಎಡ ಮತ್ತು ಬಲಪಂಥೀಯ ರಾಜಕಾರಣಗಳೆರಡರಿಂದಲೂ ನೀತಿಗಳು, ತಂತ್ರಗಳು ಮತ್ತು ತಾತ್ವಿಕ ನಂಬಿಕೆಗಳನ್ನು ಒಳಗೊಂಡಿತ್ತು. ಇಟಾಲಿಯನ್ ಫ್ಯಾಸಿಸಮ್ ಮತ್ತು ಜರ್ಮನ್ ನಾಜಿಸಮ್‌ಗಳೆರಡೂ ಉದಾರವಾದಿತ್ವ, ಪ್ರಜಾತಂತ್ರ, ಮತ್ತು ಮಾರ್ಕ್ಸ್‌ವಾದಗಳನ್ನು ಸರ್ಕಾರದ ರೂಪದಲ್ಲಿ ಕಾರ್ಯಸಾಧ್ಯವಲ್ಲವೆಂದು ತಿರಸ್ಕರಿಸುತ್ತವೆ. ಸಾಧಾರಣವಾಗಿ ತೀವ್ರ ಬಲಪಂಥೀಯರ (ಮಿಲಿಟರಿ, ಉದ್ಯಮ, ಚರ್ಚ್) ಬೆಂಬಲವಿರುವ ಫ್ಯಾಸಿಸಮ್ ಐತಿಹಾಸಿಕವಾಗಿಯೂ ಕಮ್ಯುನಿಸ್ಟ್-ವಿರೋಧಿ, ಕನ್ಸರ್ವೇಟಿವ್-ವಿರೋಧಿ, ಮತ್ತು ಸಂಸತ್-ವಿರೋಧಿಯಾಗಿದ್ದಿತು.
ಇಟಾಲಿಯನ್ ಫ್ಯಾಸಿಸ್ಟರು ಒಂದು ಕಾರ್ಪೊರೇಟಿಸ್ಟ್ "ಸಾವಯವ ರಾಜ್ಯ"ವೊಂದರ ಪ್ರಸ್ತಾವನೆಯನ್ನು ಮಾಡಲಾಗಿ ಇದಕ್ಕಾಗಿ ಸಮಾಜದ ಎಲ್ಲಾ ವರ್ಗಗಳನ್ನು fasces ನ ತೆರದಲ್ಲಿ (ಉರುವಲು ಕಟ್ಟಿಗೆಗಳನ್ನು ಜೋಡಿಸುವ ರೀತಿ) ಒಂದುಗೂಡಿಸಬೇಕಾಗಿದ್ದಿತು. ಇದಲ್ಲದೆ, ಫ್ಯಾಸಿಸಮ್ ರಾಜ್ಯ ಮತ್ತು ರಾಷ್ಟ್ರಗಳನ್ನು ಉದಾತ್ತೀಕರಿಸಿದ್ದರಿಂದ, ಇಟಾಲಿಯನ್ ಫ್ಯಾಸಿಸ್ಟ್ ಸಿದ್ಧಾಂತದಲ್ಲಿ ಜನಾಂಗೀಯ ಥಿಯರಿಗಳು ಮತ್ತು ಅಧಿಕೃತ ಜನಾಂಗವಾದದ ಕೊರತೆಯಿದ್ದಿತು. ಆದರೆ, ಜರ್ಮನ್ ನಾಜಿಸಮ್ ಆರ್ಯನ್ ಜನಾಂಗವಾದ ಹೆರ್ರೆನ್‌ವೋಕ್ ಗೆ ಎಷ್ಟು ಅತಿಯಾಗಿ ಪ್ರಾಮುಖ್ಯತೆ ನೀಡಿತೆಂದರೆ ಜರ್ಮನ್ ರಾಜ್ಯವು ಬರೇ ಸಿದ್ಧಾಂತವೊಂದನ್ನು ಸಾಧಿಸುವ ಮಾರ್ಗವಾಗಿ ಮಾತ್ರ ಉಳಿದುಕೊಳ್ಳುವಂತಾಯಿತು. ಇದಲ್ಲದೆ, ಹೊಂಗೂದಲು-ನೀಲಿಕಂಗಳ-ಆರ್ಯನಿಸಮ್ ಇಟಾಲಿಯನ್ನರಲ್ಲಿ ಜನಪ್ರಿಯವಾಗಿರಲಿಲ್ಲ ಮತ್ತು ಅವರು ವೋಕ್ ಕೂಡಾ ಆಗಿರಲಿಲ್ಲ; ಇದಲ್ಲದೆ, ಇಟಾಲಿಯನ್ ಫ್ಯಾಸಿಸ್ಟ್ ಸರ್ಕಾರವು ನಾಜೀ ಜರ್ಮನಿಗೂ ಮುಂಚೆಯೇ ತನ್ನ ಕಾನ್ಸಂಟ್ರೇಶನ್ ಕ್ಯಾಂಪ್ಗಳಲ್ಲಿ  ರಾಷ್ಟ್ರೀಯತಾವಾದಿ ಜನಾಂಗವಾದ ಮತ್ತು ಜನಾಂಗಹತ್ಯೆಯನ್ನು ನಡೆಸಿಯಾಗಿತ್ತು.
ಇಸ್ರೇಲೀ ರಾಜಕೀಯ ವಿಜ್ಞಾನಿ ಮತ್ತು ಇತಿಹಾಸಜ್ಞ ಜೀವ್ ಸ್ಟರ್ನೆಲ್ ಪ್ರಸ್ತಾವಿಸುವ ಪ್ರಕಾರ ಇಟಾಲಿಯನ್ ಫ್ಯಾಸಿಸಮ್ ಮತ್ತು ಜರ್ಮನ್ ನಾಜಿಸಮ್‌ಗಳ ನಡುವಣ ವ್ಯವಸ್ಥಿತ ಸಾದೃಶ್ಯಗಳ ಹೊರತಾಗಿಯೂ - ಈ ಸಾದೃಶ್ಯಗಳು ಶೀತಲ ಸಮರದ ಈಸ್ಟರ್ನ್ ಬ್ಲಾಕ್ನ ಕಮ್ಯುನಿಸ್ಟ್ ರಾಜ್ಯಗಳ ನಡುವೆ ಮತ್ತು ಯುರೋಪಿಯನ್ ಲಿಬರಲ್ ಗಣತಂತ್ರಗಳ ನಡುವೆ ಇದ್ದದ್ದಕ್ಕಿಂತ ಹೆಚ್ಚಾಗಿದ್ದರೂ ಫ್ಯಾಸಿಸಮ್‌ನ ವೈವಿಧ್ಯಗಳು ಅಪರೂಪದ್ದಾಗಿವೆ. ಇದಲ್ಲದೆ, ಫ್ಯಾಸಿಸ್ಟ್ ಮತ್ತು ನಾಜೀ ಅಪರಾಧಗಳು ಒಂದಕ್ಕೊಂದು ಹೋಲಿಕೆಯಾಗುವಂತೆ ಬೆಳೆದುಬಂದವು, ಉದಾಹರಣೆಗೆ for example the of ಬೆನಿಟೊ ಮುಸೊಲಿನಿಯ ಯಶಸ್ವೀ ರಾಜಕೀಯ ವಿಪ್ಲವ ವಾದ ರೋಮ್ ದಂಡಯಾತ್ರೆ ಮತ್ತು ಅಡಾಲ್ಫ್ ಹಿಟ್ಲರನ ವಿಫಲವಾದ ಮ್ಯೂನಿಕ್ ಬೀರ್ ಹಾಲ್ ವಿಪ್ಲವ.
ಉಗ್ರ-ರಾಷ್ಟ್ರೀಯತಾವಾದ
ನಾಜೀ ಜರ್ಮನಿಯು ಸೈದ್ಧಾಂತಿಕವಾಗಿ ಜನಾಂಗೀಯವಾಗಿ-ಸೂತ್ರಿಸಲ್ಪಟ್ಟ Deutsche Volk (ಜರ್ಮನ್ ಜನತೆ)ಯನ್ನು ಆಧರಿಸಿದ್ದು ಇದು ರಾಷ್ಟ್ರೀಯತಾವಾದದ ಮಿತಿಗಳನ್ನು ನಿರಾಕರಿಸುತ್ತಿತ್ತು. The ನಾಜೀ ಪಕ್ಷ ಮತ್ತು ಜರ್ಮನ್ ಜನತೆಯನ್ನು ಕ್ರೋಢೀಕರಿಸಲು ವೋಕ್ಸ್‌ಗೀಮೆನ್‌ಶ್ಯಾಫ್ಟ್ (ಜನರ ಸಮುದಾಯ) ಎಂಬ ಹತ್ತೊಂಬತ್ತನೇ ಶತಮಾನದ ನವರಚನಾ ಪ್ರಯೋಗವನ್ನು ಬಳಸಲಾಯಿತು ಮತ್ತು ಇದರ ಪ್ರಕಾರ ಪ್ರಜೆಗಳ ಸಾಮುದಾಯಿಕ ಕರ್ತವ್ಯವು   ಪೌರ ಸಮಾಜಕ್ಕಲ್ಲದೆ ರೀಚ್ ಗಾಗಿ ಇರಬೇಕೆನ್ನುವುದಾಗಿತ್ತು, ಇದು ನಾಜಿಸಮ್‌ನ ಪ್ರಜೆ-ರಾಷ್ಟ್ರದ ಆಧಾರವಾಗಿತ್ತು; ಸಮಾಜವಾದ ವನ್ನು ಸಾಧಿಸಲು ವೋಕ್ ಗೆ ಸಾಮಾನ್ಯ ಕರ್ತವ್ಯವನ್ನು ಸಲ್ಲಿಸುವುದು ಮತ್ತು ಜನರ ಅಭಿಮತಕ್ಕೆ ನೀಡಿದ ಗೌರವವಾದ ಗ್ರಾಬ್‌ಡ್ಯೂಶ್‌ಲ್ಯಾಂಡ್  ಅನ್ನು ಸ್ಥಾಪಿಸುವಲ್ಲಿ ತೃತೀಯ ರೀಚ್ಗೆ ಸೇವೆ ಸಲ್ಲಿಸುವುದರ ಮುಖಾಂತರ ಸಾಧ್ಯವಾಗಿಸಬಹುದು. ಆದ್ದರಿಂದ, ನಾಜಿಸಮ್ ಪ್ರಪಂಚದ ನಿಯಂತ್ರಣವನ್ನು ಹೊಂದಿರುವ, ಆರ್ಯನ್ ವೋಕ್ಸ್‌ಗೀಮೆನ್‌ಶ್ಯಾಫ್ಟ್ ಒಂದನ್ನು ಸ್ಥಾಪಿಸುವ ಸಲುವಾಗಿ ಉಗ್ರ-ರಾಷ್ಟ್ರೀಯತಾವಾದವನ್ನು ಪ್ರೋತ್ಸಾಹಿಸಿತು. ಮೇನ್ ಕ್ಯಾಂಫ್ ನ ಕೇಂದ್ರತತ್ವದ ಸಾರಾಂಶವು ಅದರ ಧ್ಯೇಯಸೂತ್ರವಾದ Ein Volk, ein Reich, ein Führer (ಒಂದು ಜನತೆ, ಒಂದು ಸಾಮ್ರಾಜ್ಯ, ಒಬ್ಬ ನಾಯಕ) ಎಂಬ ವಾಕ್ಯದಲ್ಲಿ ಕಂಡುಬರುತ್ತದೆ.
ಮಿಲಿಟರಿಸಮ್
ನಾಜೀ ಮಿಲಿಟರಿವಾದವು ಮಹಾನ್ ರಾಷ್ಟ್ರಗಳು ಮಿಲಿಟರಿ ಬಲದಿಂದ ಬೆಳೆಯುತ್ತವೆ ಮತ್ತು ಪ್ರಪಂಚದಲ್ಲಿ ವ್ಯವಸ್ಥೆಯನ್ನು ಕಾಪಾಡುತ್ತವೆ ಎಂಬ ನಂಬಿಕೆಯನ್ನು ಆಧರಿಸಿತ್ತು. ನಾಜೀ ಪಕ್ಷವು ಇರ್ರಿಡೆಂಟಿಸ್ಟ್ ಮತ್ತು ರಿವ್ಯಾಂಚಿಸ್ಟ್ ಭಾವನೆಗಳನ್ನು ಹಾಗೂ ಆಧುನಿಕತಾವಾದ ಬಗ್ಗೆಗಿನ ವಿಚಾರಗಳಿಗೆ ಇದ್ದ ಸಾಂಸ್ಕೃತಿಕ ಜುಗುಪ್ಸೆಗಳನ್ನು ಬಳಸಿಕೊಂಡು (ಯಂತ್ರಬಲದ ಬಗ್ಗೆ ಮೆಚ್ಚುಗೆಯಿದ್ದ ರೀಚ್ ಈ ಮೂಲಕ ಆಧುನಿಕತೆಯನ್ನು ಅಪ್ಪಿಕೊಂಡಿದ್ದರೂ ಕೂಡ),ರಾಷ್ಟ್ರೀಯತಾವಾದ ಮತ್ತು ಮಿಲಿಟರಿವಾದಗಳನ್ನು ಒಂದುಗೂಡಿಸಿ ಗ್ರಾಬ್‌ಡ್ಯೂಶ್‌ಲ್ಯಾಂಡ್  ಅನ್ನು ಸ್ಥಾಪಿಸಲು ಅವಶ್ಯಕವಾದ ಉಗ್ರ-ರಾಷ್ಟ್ರೀಯತಾವಾದವನ್ನು ರೂಪಿಸಿತು.
ಬಂಡವಾಳಶಾಹಿ-ವಿರೋಧಿ ಮಾತುಗಾರಿಕೆ
ತನ್ನ ರಾಜಕೀಯ ಸಮನ್ವಯತೆಯ ಗುಣದಿಂದಾಗಿ ನಾಜಿಸಮ್ ಎಲ್ಲ ವರ್ಗದ ಮತದಾರರಿಗೂ ಆಕರ್ಷಕವಾಗಿ ಕಂಡಿತು, ಅದರ ವೈಯುಕ್ತಿಕ ರಾಜಕೀಯವು ಸಾಮಾಜಿಕ ಸ್ಥಿರತೆ, ಉದ್ಯೋಗ, ಮತ್ತು ಫ್ಯೂರೆರ್ ಮತ್ತು ಥೆರ್ಡ್ ರೀಚ್ ಗೆ ಪ್ಯಾನ್-ಜರ್ಮನ್ ಗ್ರಾಬ್‌ಡ್ಯೂಶ್‌ಲ್ಯಾಂಡ್  ಅನ್ನು ಸ್ಥಾಪಿಸಲು ಸಹಾಯ ಮಾಡುವುದರಲ್ಲಿರುವ ರಾಷ್ಟ್ರೀಯ ಹೆಮ್ಮೆಯ ಬಗ್ಗೆ ಪ್ರಚಾರ ಮಾಡಿತು. ಇದಲ್ಲದೇ, ವಿತ್ತ ಬಂಡವಾಳಶಾಹಿಯನ್ನು ವಿರೋಧಿಸುವಲ್ಲಿ ನಾಜಿಗಳು ವಿಶೇಷವಾಗಿ ಅಂತರ್ರಾಷ್ಟ್ರೀಯ ವಿತ್ತವ್ಯವಸ್ಥೆಯನ್ನು, ಆ ಮೂಲಕ ವಿಶ್ವದ ಎಲ್ಲಾ ರಾಷ್ಟ್ರಗಳನ್ನು ನಿಜವಾಗಿ ನಿಯಂತ್ರಿಸುವ ಬ್ಯಾಂಕರ್‌ಗಳ "ಯಹೂದಿ ಪಿತೂರಿ"ಗೆ ಪ್ರಾಮುಖ್ಯತೆ ನೀಡಿದರು.
ಮೊದಮೊದಲ ನಾಜೀ ಭಾಷಣಗಳು ಬಂಡವಾಳಶಾಹೀ ವಿರೋಧವನ್ನು, ಅದರಲ್ಲೂ ವಿಶೇಷವಾಗಿ especially anti-ವಿತ್ತ ಬಂಡವಾಳಶಾಹೀ-ವಿರೋಧವನ್ನು ಒಳಗೊಂಡಿತ್ತು; ವೀಮರ್ ಪ್ರಜಾತಂತ್ರದ ಹುಳುಕುಗಳ ಮೇಲೆ ಆರೋಪ ಹೊರಿಸುವಾಗ, ಅಡಾಲ್ಫ್ ಹಿಟ್ಲರ್ “ಪ್ಲೂಟೋ-ಡೆಮಾಕ್ರಸಿ” ಎಂಬ ಯಹೂದಿ ಒಳಸಂಚು ಬಂಡವಾಳಶಾಹಿಯ ಬಲವನ್ನು ಕಾಪಾಡುವ ಸಲುವಾಗಿ ಲಿಬರಲ್ ಮತ್ತು ಡೆಮಾಕ್ರಟಿಕ್ ಪಕ್ಷಗಳ ಪರವಾಗಿರುವುದನ್ನು ಗುರುತಿಸಿದನು. ಇದಲ್ಲದೇ ಸೈದ್ಧಾಂತಿಕವಾಗಿ ಸಾಂಪ್ರದಾಯಿಕವಾಗಿದ್ದ ಎಡಪಂಥೀಯ ನಾಜಿಗಳು ದುಡಿಯುವ ವರ್ಗದ ಶೋಷಣೆಯಲ್ಲಿ ಪ್ರಮುಖ ಪಾತ್ರ ವಹಿಸಿರುವ ವಿತ್ತ ಬಂಡವಾಳಶಾಹಿಯ ಆಯುಧವೆಂದು ಕಾರ್ಪೊರೇಶನ್ನ ಮೇಲೆ ವಾಗ್ದಾಳಿ ನಡೆಸಿದರು (ನಂತರ ಇವರನ್ನು ಪಕ್ಷದಿಂದ ಉಚ್ಛಾಟಿಸಲಾಯಿತು); ತನ್ನ ರಾಜಕೀಯ ಪ್ರಚಾರದುದ್ದಕ್ಕೂ ಹಿಟ್ಲರ್ ವೀಮರ್ ಪ್ರಜಾತಂತ್ರದ ವೈಫಲ್ಯದಲ್ಲಿ ಯಹೂದಿ ಬಂಡವಾಳಗಾರರ ಹಿನ್ನೆಲೆ ಪಾತ್ರಕ್ಕೆ ಪ್ರಾಮುಖ್ಯತೆ ನೀಡಿದನು. 1920ರಲ್ಲಿ ನಾಜೀ ಪಕ್ಷವು ಇಪ್ಪತ್ತೈದು ಅಂಶಗಳ National Socialist Program ಅನ್ನು ಪ್ರಕಟಿಸಿ ಈ ರೀತಿಯಾಗಿ ಬೇಡಿಕೆಗಳನ್ನಿಟ್ಟಿತು:
ಈ ರೀತಿಯ ಬೇಡಿಕೆಗಳ ಹೊರತಾಗಿಯೂ, 1920ರ ದಶಕದಲ್ಲಿ, ನಾಜೀ ಪಕ್ಷದ ಅಧಿಕಾರಿಗಳು ಹಲವಾರು ಬಾರಿ National Socialist Program ನಲ್ಲಿ ಬದಲಾವಣೆ ಮಾಡಲು ಇಲ್ಲವೇ ಬದಲು ಮಾಡಲು ಪ್ರಯತ್ನಿಸಿದರು. 1924ರಲ್ಲಿ ಪಕ್ಷದ ಆರ್ಥಿಕ ಥಿಯರೆಟೀಶಿಯನ್ ಗಾಟ್‌ಫ್ರೈಡ್ ಫೇಡೆರ್ ಕೆಲವು ಹಳೆಯ ಮತ್ತು ಕೆಲವು ಹೊಸ ಐಡಿಯಾಗಳನ್ನು ಹೊಂದಿದ್ದ ಒಂದು ನೂತನವಾದ 39 ಅಂಶಗಳ ಕಾರ್ಯಕ್ರಮವನ್ನು ಪ್ರಸ್ತಾವಿಸಿದನು. ಹಿಟ್ಲರ್ ಮೇನ್ ಕ್ಯಾಂಫ್ ನಲ್ಲಿ ಈ ಕಾರ್ಯಕ್ರಮದ ಬಗ್ಗೆ ನೇರವಾಗಿ ಹೇಳಲಿಲ್ಲ; ಆತನು "ಆಂದೋಲನದ ಕಾರ್ಯಕ್ರಮ" ಎಂದಷ್ತೇ ಹೇಳಿರುವನು. 1927ರಲ್ಲಿ, ನಾಜೀಪಕ್ಷದ ಸಮಾಜವಾದವನ್ನು ಪ್ರತಿಪಾದಿಸುತ್ತಾ ಹಿಟ್ಲರ್ ಹೇಳಿದನು: "ನಾವು ಸಮಾಜವಾದಿಗಳು, ನಾವು ಆರ್ಥಿಕವಾಗಿ ದುರ್ಬಲರಾಗಿರುವವರನ್ನು ಪಕ್ಷಪಾತದ ಸಂಬಳಗಳ ಮೂಲಕ ಶೋಷಣೆ ಮಾಡುವ, ವ್ಯಕ್ತಿಯೊಬ್ಬನನ್ನು ಆತನ ಸಿರಿವಂತಿಕೆ, ಸ್ವತ್ತುಗಳ ಮೂಲಕ ಅನುಚಿತವಾಗಿ ಮೌಲ್ಯಮಾಪನ ಮಾಡುವ ಇಂದಿನ ಬಂಡವಾಳಶಾಹಿ ವ್ಯವಸ್ಥೆಯ ವೈರಿಗಳು”.
1932ರಲ್ಲಿ, ನಾಜೀ ಪಕ್ಷದ ವಕ್ತಾರನಾದ ಜೋಸೆಫ್ ಗೀಬೆಲ್ಸ್ ನಾಜೀ ಪಕ್ಷವು ಒಂದು “ದುಡಿಮೆಗಾರರ ಪಕ್ಷ”ವೆಂದೂ, ಅದು “ದುಡಿಮೆಯ ಪರ, ಮತ್ತು ಬಂಡವಾಳದ ವಿರುದ್ಧ”ವಾಗಿದೆಯೆಂದು ಹೇಳಿದನು. ಫ್ರೆಡರಿಕ್ ಹಯೆಕ್ “ಆತನ ಕಾರಣಗಳೇನೇ ಇದ್ದಿರಲಿ, ಹಿಟ್ಲರ್ 1941 ಫೆಬ್ರುವರಿಯ ತನ್ನ ಭಾಷಣವೊಂದರಲ್ಲಿ ಸಮಯೋಚಿತವೆಂದು ಭಾವಿಸಿ "ಮೂಲವಾಗಿ, ರಾಷ್ಟ್ರೀಯ ಸಮಾಜವಾದ ಮತ್ತು ಮಾರ್ಕ್ಸಿಸಮ್‌ಗಳೆರಡೂ ಒಂದೇ" ಎಂದು ಘೋಷಿಸಿದನು” ಎಂದು ಬರೆದನು
ನಾಜೀ ಪಕ್ಷವು ಮೊದಮೊದಲು ತನ್ನನ್ನು "ಸಮಾಜವಾದಿ"ಯೆಂದು ಕರೆದುಕೊಂಡಿದ್ದರಿಂದ ಅದರ ಕನ್ಸರ್ವೇಟಿವ್ ವಿರೋಧಿಗಳಾದ Industrial Employers Association ಮುಂತಾದವು ಅದನ್ನು “ನಿರಂಕುಶ, ಆತಂಕವಾದಿ, ಪಿತೂರಿಕಾರ, ಮತ್ತು ಸಮಾಜವಾದಿ” ಎಂದು ಬಣ್ಣಿಸಿದವು.
ದುಡಿಯುವ ವರ್ಗ ಮತ್ತು ಮಧ್ಯಮ ವರ್ಗದ ಆಕರ್ಷಣೆ
1922ರಲ್ಲಿ ನಾಜೀ ಪಾರ್ಟಿಯು ರಾಜಕೀಯವಾಗಿ ಅದ್ವಿತೀಯವೆಂದು ಜರ್ಮನ್ ಸಾರ್ವಜನಿಕ ಭಾವನೆಯನ್ನು ಖಚಿತಪಡಿಸುವ ಸಲುವಾಗಿ ಅಡಾಲ್ಫ್ ಹಿಟ್ಲರ್ ಇನ್ನಿತರ ರಾಷ್ಟ್ರೀಯತಾವಾದಿ ಮತ್ತು ಜನಾಂಗೀಯವಾದಿ ರಾಜಕೀಯ ಪಕ್ಷಗಳು ಸಾರ್ವಜನಿಕರಿಂದ, ಅದರಲ್ಲೂ ಕೆಳವರ್ಗ ಮತ್ತು ದುಡಿಯುವ ವರ್ಗಗಳ ಯುವಜನತೆಯಿಂದ ದೂರವಾಗಿರುವರೆಂದು ಆರೋಪಿಸಿದನು:
"The racialists were not capable of drawing the practical conclusions from correct theoretical judgements, especially in the Jewish Question. In this way, the German racialist movement developed a similar pattern to that of the 1880s and 1890s. As in those days, its leadership gradually fell into the hands of highly honourable, but fantastically naïve men of learning, professors, district counsellors, schoolmasters, and lawyers — in short a bourgeois, idealistic, and refined class. It lacked the warm breath of the nation’s youthful vigour."
ದುಡಿಯುವ ವರ್ಗದಲ್ಲಿ ಹಲವಾರು ಅನುಯಾಯಿಗಳು ಮತ್ತು ಬೆಂಬಲಿಗರಿದ್ದರೂ ಕೂಡ ದುಡಿಯುವ ವರ್ಗಕ್ಕೆ ನಾಜೀ ಪಕ್ಷದ ಆಕರ್ಷಣೆಯು ನಿಜವಾದ್ದಾಗಲೀ, ಪರಿಣಾಮಕಾರಿಯಾದ್ದಾಗಲೀ ಆಗಿರಲಿಲ್ಲ, ಏಕೆಂದರೆ ಅದರ ರಾಜಕೀಯವು ಹೆಚ್ಚಾಗಿ ಮಧ್ಯಮವರ್ಗಕ್ಕೆ ಒಗ್ಗುವಂತಹ, ಸ್ಥಿರಗೊಳಿಸುವ, ಉದ್ಯಮಗಳನ್ನು ಬೆಂಬಲಿಸುವ ರಾಜಕಾರಣವಾಗಿತ್ತಲ್ಲದೆ ಕ್ರಾಂತಿಕಾರಿ ದುಡಿಮೆಗಾರರ ಪಕ್ಷದಂತಿರಲಿಲ್ಲ. ಇದಲ್ಲದೆ, 1920ರ ದಶಕದ ವ್ಹೈಟ್ ಕಾಲರ್ ಮಧ್ಯಮವರ್ಗದ ಆರ್ಥಿಕ ಕುಸಿತದ ಪರಿಣಾಮವು ಅವರ ನಾಜಿಸಮ್‌ನ ಬೆಂಬಲದ ಮೂಲಕ ಕಂಡುಬಂದಿತು, ಮತ್ತು ಹೀಗಾಗಿ ನಾಜಿಗಳಿಗೆ ಮಧ್ಯಮವರ್ಗದ ಹೆಚ್ಚು ಶೇಕಡಾವಾರು ಬೆಂಬಲವು ದೊರಕಿತು. 1930ರ ದಶಕದ ಆರಂಭದಲ್ಲಿ Weimar Republic ಬಡರಾಷ್ಟ್ರವಾಗಿದ್ದು, ನಾಜೀ ಪಕ್ಷವು ನಿರುದ್ಯೋಗಿ ಮತ್ತು ವಸತಿಹೀನರಿಗೆ ಆಹಾರ ಮತ್ತು ವಸತಿಯನ್ನು ನೀಡುವ ತಮ್ಮ ಸಮಾಜವಾದೀ ನೀತಿಗಳನ್ನು ಜಾರಿಗೆ ತಂದರಲ್ಲದೆ, ನಂತರ ಅವರನ್ನೆಲ್ಲ ಬ್ರೌನ್‌ಶರ್ಟ್ Sturmabteilung (SA — ಸ್ಟಾರ್ಮ್ ಡಿಟ್ಯಾಚ್‌ಮೆಂಟ್)ಗೆ ನೇಮಕ ಮಾಡಿಕೊಂಡರು.
ವರ್ಣಭೇದ ನೀತಿ
ನಾಜೀ ಜರ್ಮನ್ ಜನಾಂಗೀಯ ಶ್ರೇಷ್ಟತೆಯನ್ನು ಸಾಬೀತುಪಡಿಸುವಲ್ಲಿ, ಅಡಾಲ್ಫ್ ಹಿಟ್ಲರನು "ರಾಷ್ಟ್ರ"ವನ್ನು ಜನಾಂಗವೊಂದರ ಅತ್ಯುಚ್ಚ ಸೃಷ್ಟಿಯೆಂದೂ, ಮಹಾನ್ ರಾಷ್ಟ್ರಗಳು ಮಹಾನ್ ಜನಾಂಗಗಳು ಒಟ್ಟಿಗೆ ಕೆಲಸ ಮಾಡಿ ಸಂಭವಿಸಿದ ಸಜಾತೀಯ ಜನಸಂಖ್ಯೆಯ ಸೃಷ್ಟಿಗಳಾಗಿರುವವೆಂದೂ ವ್ಯಾಖ್ಯಾನಿಸಿದನು. ಈ ರಾಷ್ಟ್ರಗಳು "ನೈಸರ್ಗಿಕವಾಗಿ ಒಳ್ಳೆಯ ಆರೋಗ್ಯ ಮತ್ತು ಪರಾಕ್ರಮ, ಬುದ್ಧಿವಂತ ಮತ್ತು ಧೈರ್ಯಶಾಲೀ ಗುಣಗಳನ್ನುಳ್ಳ" ಜನಾಂಗಗಳಿಂದ ಸಂಸ್ಕೃತಿಗಳನ್ನು ಅಭಿವೃದ್ಧಿಪಡಿಸಿದವು. ಇದೇ ಹೊತ್ತಿಗೆ ದುರ್ಬಲ ರಾಷ್ಟ್ರಗಳು "ಅಶುದ್ಧ"ವಾದ ಅಥವಾ "ಮಿಶ್ರತಳಿಯ ಜನಾಂಗ"ಗಳನ್ನು ಹೊಂದಿದ್ದು, ಇವು ಅಸಂಘಟಿತವಾಗಿರುವವು, ಆದರೆ ಇದಕ್ಕಿಂತ ಕೀಳಾದ ಜನಾಂಗಗಳೆಂದರೆ ಪರಾವಲಂಬಿಗಳೂ Untermenschen  (ಕೆಳವರ್ಗದ ಮಾನವರೂ) ಆಗಿರುವವರೂ, lebensunwertes Leben  (“ಅಯೋಗ್ಯವಾದ ಬದುಕನ್ನು ಬದುಕುತ್ತಿರುವವರು”) ಅದರಲ್ಲಿಯೂ ವಿಶೇಷವಾಗಿ ಯಹೂದಿಗಳು. ಇವರು ತಮ್ಮ ಜನಾಂಗೀಯ ಕೀಳುತನ, ಅಲೆಮಾರಿತನ, ಜರ್ಮನಿಯಂತಹ ಮಹಾನ್ ದೇಶಗಳ ಮೇಲೆ ರಾಷ್ಟ್ರಗಳಿಲ್ಲದಲೇ ಆಕ್ರಮಣಗಳು - ಮುಂತಾದವುಗಳಿಂದಾಗಿ ಬದುಕಿಕೊಂಡಿದ್ದಾರೆ - ಹೀಗಾಗಿ, ರಾಷ್ಟ್ರೀಯ ವೈವಿಧ್ಯತೆಯನ್ನು ಪ್ರೋತ್ಸಾಹಿಸುವುದು ಅಥವಾ ಅದಕ್ಕೆ ಒಪ್ಪಿಗೆ ನೀಡುವುದು ತಿಳಿದೂ ಮಾಡುವ ತಪ್ಪಾಗುವುದು.
thumb|175px|right|ನಾಜೀ ಸಂತಾನಶಾಸ್ತ್ರ: “ವಿ ಡು ನಾಟ್ ಸ್ಟ್ಯಾಂಡ್ ಅಲೋನ್” (1936).
ಆದರೆ, ದ್ವಿತೀಯ ವಿಶ್ವಯುದ್ಧದ ಸಮಯದಲ್ಲಿ, ಅತಿ ಕಡಿಮೆ ಸಂಖ್ಯೆಯ ಜರ್ಮನ್ ಸೈನಿಕರೊಂದಿಗೆ ಅತಿ ಹೆಚ್ಚು ವಿಸ್ತೀರ್ಣದ ಜಾಗವನ್ನು ಆಕ್ರಮಿಸಿಕೊಳ್ಳಬೇಕಾಗಿ ಬಂದಾಗ ಮುಖಂಡ ಜನಾಂಗದ ಸೂತ್ರೀಕರಣವನ್ನು ವಿಸ್ತರಿಸಿ ಅದರಲ್ಲಿ ಡಚ್ ಮತ್ತು ಸ್ಕ್ಯಾಂಡಿನೇವಿಯಾದ ಜನರನ್ನು ಶ್ರೇಷ್ಠ, ಜರ್ಮನ್ ಮೂಲದ ಹೆರೆನ್‌ವಾಕ್ ಆಗಿ ಶುಜ್‌ಟಾಫೆಲ್  (SS)ಗೆ ನೇಮಿಸಿಕೊಳ್ಳುವ ಸಲುವಾಗಿ ಘೋಷಿಸಲಾಯಿತು; ಕೆಲವರು ಸೇರಿಕೊಂಡರು ಕೂಡಾ.
ತಮ್ಮ ಪ್ರಾಂತ್ಯಗಳನ್ನು ರಕ್ಷಿಸಲಾಗದ ದೇಶಗಳಿಗೆ ಒಂದು ರಾಷ್ಟ್ರವನ್ನು ಹೊಂದುವ ಅರ್ಹತೆಯಿರಲಿಲ್ಲ; ಹಿಟ್ಲರ್‌ನ ಪ್ರಕಾರ ಸ್ಲಾವಿಕ್ ಜನತೆಯಂತಹ ’ಗುಲಾಮ ಜನಾಂಗ’ಗಳು ವಿಶೇಷವಾಗಿ ಲೆಬೆನ್‌ಸ್ರಾಮ್ ಗೆ ಸಂಬಧಿಸಿದಂತೆ - ಮುಖಂಡ ಜನಾಂಗಗಳಿಗಿಂತ ಕಡಿಮೆಯಾದ ಬದುಕುವ ಅರ್ಹತೆಯನ್ನು ಹೊಂದಿದ್ದವು. ಆತನ ಪ್ರಕಾರ ಹೆರೆನ್‍ವೋಕ್ ಗೆ ಕೀಳಾದ ಸ್ಥಳೀಯ ಜನಾಂಗಗಳನ್ನು ತಮ್ಮ ದೇಶಗಳಿಂದ ಉಚ್ಚಾಟಿಸುವ ಹಕ್ಕಿದ್ದಿತು. “ಸ್ವದೇಶಗಳನ್ನು ಹೊಂದಿಲ್ಲದ ಜನಾಂಗ”ಗಳು "ಪರಾವಲಂಬಿ ಜನಾಂಗ"ಗಳಾಗಿದ್ದು ಈ ಜನಾಂಗಗಳು ಹೆಚ್ಚು ಶ್ರೀಮಂತವಾದಷ್ಟೂ ಅವರ ಪರವಾಲಂಬಿತನವು ಹೆಚ್ಚು ಮಾರಕವಾಗುವದು. ಆದ್ದರಿಂದ ಒಡೆಯ ಜನಾಂಗವೊಂದು ಹೀಮ್ಯಾಟ್ ನಲ್ಲಿ ಪರಾವಲಂಬಿ ಜನಾಂಗಗಳನ್ನು ಕೊಲ್ಲುವುದರ ಮೂಲಕ ಸುಲಭವಾಗಿ ತಮ್ಮನ್ನು ಸಶಕ್ತಗೊಳಿಸಬಹುದು. ನಾಜಿಸಮ್‌ನ ಹೆರೆನ್‌ವೋಕ್ ದಾರ್ಶನಿಕ ತತ್ವವು Die Endlösung  (the ಕೊನೆಯ ಪರಿಹಾರ)ವಾಗಿ, ಯಹೂದಿಗಳು, ಜಿಪ್ಸಿಗಳು, ಜೆಕ್ ಜನರು, ಪೋಲ್‌ಗಳು, ಮಾನಸಿಕ ನ್ಯೂನತೆಯುಳ್ಳವರು, ಕುಂಟರು, ಅಂಗವಿಹೀನರು, ಸಲಿಂಗಕಾಮಿಗಳು ಮತ್ತು ತಕ್ಕವರಲ್ಲರೆಂದು ಪರಿಗಣಿಸಲಾದ ಇತರರನ್ನು ನಿರ್ನಾಮ ಮಾಡುವಿಕೆಯನ್ನು ತರ್ಕಬದ್ಧವನ್ನಾಗಿಸಿತು. ಹಾಲೋಕಾಸ್ಟ್ನ ಸಮಯದಲ್ಲಿ, ವ್ಯಾಫೆನ್-SS, ವೆಹ್ರಮ್ಯಾಶ್ತ್ ಸೈನಿಕರು ಮತ್ತು ಬಲಪಂಥೀಯ ಪ್ಯಾರಾಮಿಲಿಟರಿ ಸಿವಿಲಿಯನ್ ಮಿಲಿಶಿಯಾಗಳು ನಾಜೀ ಆಕ್ರಮಿತ ಭೂಪ್ರದೇಶಗಳಲ್ಲಿ ಸುಮಾರು ಹನ್ನೊಂದು ಮಿಲಿಯನ್ ಜನರನ್ನು ಕಾನ್ಸಂಟ್ರೇಶನ್ ಕ್ಯಾಂಪ್‌ಗಳು, ಯುದ್ಧಖೈದಿಗಳ ಕ್ಯಾಂಪ್‌ಗಳು, ಲೇಬರ್ ಕ್ಯಾಂಪ್ಗಳು ಮತ್ತು ಆಶ್ವಿಟ್ಸ್ ಕಾನ್ಸಂಟ್ರೇಶನ್ ಕ್ಯಾಂಪ್ ಮತ್ತು ಟ್ರೆಬ್ಲಿಂಕಾ ಎಕ್ಸ್‌ಟರ್ಮಿನೇಶನ್ ಕ್ಯಾಂಪ್ಗಳಂತಹ ಡೆತ್ ಕ್ಯಾಂಪ್‌ಗಳ ಮುಖಾಂತರ ಕೊಲೆಗೈದರು.
ಜರ್ಮನಿಯಲ್ಲಿ, ಒಡೆಯ-ಜನಾಂಗದ ಜನಸಂಖ್ಯೆಯ ಕಲ್ಪನೆಯನ್ನು ನಿಜಗೊಳಿಸಲು ಡ್ಯೂಶ್ ವೋಕ್ ಅನ್ನು ಸುಸಂತಾನಶಾಸ್ತ್ರದ ಮೂಲಕ ಶುದ್ಧೀಕರಿಸಲಾಯಿತು; ಇದರ ಪರಿಣಾಮವಾಗಿ ಅಂಗವಿಹೀನ ವ್ಯಕ್ತಿಗಳಿಗೆ ಅನೈಚ್ಛಿಕ ದಯಾಮರಣ ಮತ್ತು ಮಾನಸಿಕ ನ್ಯೂನತೆಯುಳ್ಳವರಿಗೆ ಕಡ್ಡಾಯ ಸಂತಾನಹರಣ ಚಿಕಿತ್ಸೆಯನ್ನು ನೀಡಲಾಯಿತು. ಇದರ ಸೈದ್ಧಾಂತಿಕ ಸಮರ್ಥನೆಯು ಅಡಾಲ್ಫ್ ಹಿಟ್ಲರ್ ಸ್ಪಾರ್ಟಾವನ್ನು (11th c.–195 BC) ಮೂಲ ವೋಕಿಶ್ ರಾಜ್ಯವಾಗಿ ಪರಿಗಣಿಸಿದುದನ್ನು ಆಧರಿಸಿತ್ತು; ಆತನು ಜನ್ಮಜಾತವಾಗಿ ಅಂಗವಿಹೀನವಾದ ಶಿಶುಗಳನ್ನು ಜನಾಂಗೀಯ ಪರಿಶುದ್ಧತೆಯನ್ನು ಕಾಪಾಡುವ ಸಲುವಾಗಿ ನಿರ್ಭಾವುಕವಾಗಿ ಕೊಲ್ಲುತ್ತಿದ್ದುದನ್ನು ಹೊಗಳುತ್ತಿದ್ದನು: “ಸ್ಪಾರ್ಟಾವನ್ನು ಮೊದಲ ವೋಕಿಶ್  ರಾಜ್ಯವಾಗಿ ಪರಿಗಣಿಸಬೇಕಾಗಿದೆ. ಕಾಯಿಲೆಯಿರುವ, ದುರ್ಬಲ ಮತ್ತು ಅಂಗವಿಕಲ ಮಕ್ಕಳನ್ನು ಬೇರ್ಪಡಿಸುವುದು, ಮತ್ತು ಕ್ಲುಪ್ತವಾಗಿ ಹೇಳುವುದಾದರೆ, ಅವರ ನಾಶವು ನಿಜವಾಗಿ ಹೆಚ್ಚು ಶಿಷ್ಟವಾಗಿದೆ, ಮತ್ತು ನಿಜ ಹೇಳಬೇಕೆಂದರೆ ನಮ್ಮ ಕಾಲದಲ್ಲಿನ ಅತಿ ಹೆಚ್ಚು ರೋಗಗ್ರಸ್ತ ವ್ಯಕ್ತಿಯನ್ನೂ ಜೀವಂತವಾಗಿಡುವ ಅನಿಷ್ಟ ಹುಚ್ಚುತನಕ್ಕಿಂತ ಸಾವಿರಪಾಲು ಹೆಚ್ಚು ಮಾನವೀಯವಾಗಿದೆ.”
ಯಹೂದ್ಯ-ವಿರೋಧಿಯಾದ ದ ಪ್ರೋಟೋಕಾಲ್ಸ್ ಆಫ್ ದ ಎಲ್ಡರ್ಸ್ ಆಫ್ ಜಯಾನ್  ಅನ್ನು ಆಧರಿಸಿದ ಯಹೂದಿಗಳ ಬಗೆಗಿನ ನಾಜಿಗಳ ಭಾವನೆಯು ಯಹೂದ್ಯರು ಜರ್ಮನರ ನಡುವೆ ಮತ್ತು ರಾಷ್ಟ್ರ-ರಾಜ್ಯಗಳ ನಡುವಿನ ವಿಭಜನೆಯಿಂದ ಪ್ರವರ್ಧಮಾನಕ್ಕೆ ಬರುತ್ತಿರುವರೆಂಬ ವಿಷಯಕ್ಕೆ ಹೆಚ್ಚು ಮಹತ್ವವನ್ನು ನೀಡಿತ್ತು. ಆದರೆ ನಾಜೀ ಯಹೂದ್ಯ-ವಿರೋಧವು ದೈಹಿಕವೂ ಮತ್ತು ಜನಾಂಗೀಯವೂ ಆಗಿತ್ತು. ನಾಜೀ ಪ್ರಚಾರಕಾರ್ಯಕರ್ತನಾದ ಜೋಸೆಫ್ ಗೀಬೆಲ್ಸ್ ಹೇಳಿದನು: “ಯಹೂದಿಯು ಪರಿಶುದ್ಧ ರಕ್ತದ ವಿರೋಧಿಯೂ, ಅದನ್ನು ನಾಶಮಾಡುವವನೂ ಆಗಿದ್ದಾನೆ, ಆತನು ನಮ್ಮ ಜನಾಂಗವನ್ನು ಬೇಕೆಂದೇ ನಿರ್ನಾಮ ಮಾಡುವಾತನಾಗಿದ್ದಾನೆ... ಸಮಾಜವಾದಿಗಳಾದ ನಾವುಗಳು ಯಹೂದಿಗಳ ವಿರೋಧಿಗಳಾಗಿದ್ದೇವೆ, ಏಕೆಂದರೆ ಇವರಲ್ಲಿ ನಾವು ರಾಷ್ಟ್ರದ ಸಂಪನ್ಮೂಲಗಳನ್ನು ತಪ್ಪುರೀತಿಯಲ್ಲಿ ಬಳಸುವ ಬಂಡವಾಳಶಾಹಿಯ ಅವತಾರವನ್ನು ಕಾಣುತ್ತೇವೆ.”
ಸಲಿಂಗಕಾಮ ವಿರೋಧ
thumb|right|150px|ಹೋಮೋಫೋಬಿಯಾ: ಹಾಲೋಕಾಸ್ಟ್‌ನ ಸಲಿಂಗಕಾಮಿ ಬಲಿಪಶುಗಳಿಗಾಗಿ ಬರ್ಲಿನ್ ಮೆಮೋರಿಯಲ್ ; Totgeschlagen—Totgeschwiegen (Struck Dead—Hushed Up)
ಫೆಬ್ರುವರಿ 1933ರ ಕೊನೆಯ ಭಾಗದಲ್ಲಿ, ಅರ್ನ್ಸ್ಟ್ ರಾಹ್ಮ್ನ ಮಧ್ಯಮಾರ್ಗಗಾಮಿ ಪ್ರಭಾವವು ಕಡಿಮೆಯಾಗುತ್ತಿದ್ದಂತೆಯೇ ನಾಜೀ ಪಕ್ಷವು ಬರ್ಲಿನ್ನಿನ ಗೇ, ಲೆಸ್ಬಿಯನ್ ಮತ್ತು ಬೈಸೆಕ್ಷುವಲ್ ಜನರು ಸೇರುತ್ತಿದ್ದ ಹೋಮೋಫೈಲ್ ಕ್ಲಬ್‌ಗಳನ್ನು ನಿಷೇಧಿಸಿದರು, ಶೈಕ್ಷಣಿಕ ಮತ್ತು ಪೋರ್ನೋಗ್ರಾಫಿಕ್ ಆದ ಲೈಂಗಿಕ ಪ್ರಕಟಣೆಗಳನ್ನು ಮತ್ತು ಸಲಿಂಗಕಾಮಿ ಸಂಘಗಳನ್ನು ಕಾನೂನುಬಾಹಿರವನ್ನಾಗಿ ಮಾಡಿ ಲೇಖಕ ಎರಿಕಾ ಮಾನ್ ಮತ್ತು ಕಾದಂಬರಿಕಾರ ರಿಚರ್ಡ್ ಪ್ಲಾಟ್ನಂತಹವರೂ ದೇಶವನ್ನು ತೊರೆಯುವಂತೆ ಒತ್ತಡ ಹೇರಿದರು. ಮಾರ್ಚ್ 1933ರಲ್ಲಿ, ಮ್ಯಾಗ್ನಸ್ ಹರ್ಶ್‌ಫೀಲ್ಡ್‌ನ Institut für Sexualwissenschaft (ಇನ್‌ಸ್ಟಿಟ್ಯೂಟ್ ಆಫ್ ಸೆಕ್ಷುವಲ್ ರಿಸರ್ಚ್)ನ ನಿರ್ವಾಹಕ ಕರ್ಟ್ ಹಿಲ್ಲರ್ನನ್ನು ಬಂಧಿಸಿ ಒಂದು ಕಾನ್ಸಂಟ್ರೇಶನ್ ಕ್ಯಾಂಪ್ಗೆ ಸಾಗಿಸಲಾಯಿತು; ನಾಜೀ ಪ್ರಭುತ್ವವು 1930ರ ದಶಕದಲ್ಲಿ ಸುಮಾರು 100,000 ಸಲಿಂಗಕಾಮಿಗಳನ್ನು ಬಂಧಿಸಿತು.
6 ಮೇ 1933ರಂದು Deutsche Studentenschaftನ ಹಿಟ್ಲರ್ ಯೂಥ್ ದಳವು ಇನ್‍ಸ್ಟಿಟ್ಯೂಟ್ ಆಫ್ ಸೆಕ್ಸ್ ರಿಸರ್ಚ್ನ ಮೇಲೆ ದಾಳಿಮಾಡಿ ಓಪರ್ನ್‌ಪ್ಲಾಟ್ಜ್‌ನ ಬೀದಿಗಳಲ್ಲಿ ಅದರ ಗ್ರಂಥಾಲಯ ಮತ್ತು ಪತ್ರಾಗಾರಗಳನ್ನು ಬಹಿರಂಗವಾಗಿ ಸುಟ್ಟುಹಾಕಿದರು ಮತ್ತು ಈ ಘಟನೆಯಲ್ಲಿ ಸುಮಾರು 20,000 ಪುಸ್ತಕಗಳು ಮತ್ತು ನಿಯತಕಾಲಿಕೆಗಳು ಹಾಗೂ ಸುಮಾರು 5,000 ಚಿತ್ರಗಳು ನಾಶವಾಗಿಹೋದವು. ಜತೆಗೇ ಹಿಟ್ಲರ್ ಯೂಥ್ ಈ ಸಂಸ್ಥೆಯ ಗೇ, ಲೆಸ್ಬಿಯನ್, ಬೈಸೆಕ್ಷುವಲ್ ಮತ್ತು ಟ್ರ್ಯಾನ್ಸ್‌ಜೆಂಡರ್ ರೋಗಿಗಳ ವಿವರಪುಸ್ತಕವನ್ನು ವಶಪಡಿಸಿಕೊಂಡರು. ಈ ಪುಸ್ತಕಗಳನ್ನು ಸುಡುವ ವೇಳೆಯಲ್ಲಿ ಜೋಸೆಫ್ ಗೀಬೆಲ್ಸ್ ಔಪಚಾರಿಕವಾಗಿ ಸುಮಾರು 40,000 ಜನರ ಸಭೆಯಿಂದರಲ್ಲಿ ಭಾಷಣ ಮಾಡಿದನು.
ಮೊದಮೊದಲು ಹಿಟ್ಲರ್ ರಾಹ್ಮ್‌ನನ್ನು ಆತನ ಸಲಿಂಗಕಾಮವನ್ನು ಪಾರ್ಟಿಯ ಸಲಿಂಗಕಾಮಿ-ವಿರೋಧಿ ನೀತಿಯ ಉಲ್ಲಂಘನೆಯೆಂದು ಪರಿಗಣಿಸುವವರಿಂದ ಕಾಪಾಡಿಕೊಂಡಿದ್ದನು; ಆದರೆ ರಾಹ್ಮ್ ನಾಜೀ ಪಕ್ಷದ ತನ್ನ ನಾಯಕತ್ವಕ್ಕೆ  ರಾಜಕೀಯವಾಗಿ ಸವಾಲೊಡ್ಡುವವನೆಂದು ತಿಳಿದುಬಂದಾಗ ಹಿಟ್ಲರ್ ಆತನಿಗೆ ದ್ರೋಹವೆಸಗಿದನು. ಆದರಿಂದ 1934ರಲ್ಲಿ ನೈಟ್ ಆಫ್ ದ ಲಾಂಗ್ ನೈವ್ಸ್ (30 ಜೂನ್–2 ಜುಲೈ)ನ ಮೂಲಕ ಹಿಟ್ಲರ್ ತನಗೆ ಎದುರಾಗಿರುವ ಅಥವಾ ಎದುರಾಗಬಹುದಾದ ಪ್ರತಿಯೊಬ್ಬ ನಾಜೀ ರಾಜಕೀಯ ಎದುರಾಳಿಯ ಹತ್ಯೆ ಮಾಡಿಸಿದನು; ಅರ್ನ್ಸ್ಟ್ ರಾಹ್ಮ್‌ನ ಕೊಲೆಯನ್ನು ಆತ ಸಲಿಂಗಕಾಮಿಯಾಗಿದ್ದನೆಂಬ ಕಾರಣದಿಂದ ಮತ್ತು ಬ್ರೌನ್‌ಶರ್ಟ್ Sturmabteilung (SA) ಪಾಳೆಯದ ನೈತಿಕ ಅಸಮಾಧಾನವನ್ನು ಅಡಗಿಸುವ ಸಲುವಾಗಿ ಮಾಡಿಸಲಾಯಿತೆಂದು ಸಮರ್ಥನೆ ನೀಡಲಾಯಿತು.
ಶುಸ್ಟಾಫೆಲ್ (SS)ನ ಮುಖ್ಯಸ್ಥನೂ, ಮೊದಮೊದಲು ರಾಹ್ಮ್‌ನ ಬೆಂಬಲಿಗನೂ ಆಗಿದ್ದ ಹೆನ್ರಿಕ್ ಹಿಮ್ಲರ್ ರಾಹ್ಮ್‌ನ ವಿರುದ್ಧದ ಸಲಿಂಗಕಾಮದ ಆರೋಪಗಳು ಸುಳ್ಳೆಂದೂ, ಅವು ಯಹೂದಿಗಳ ಚಾರಿತ್ರ್ಯವಧೆಯ ಒಳಸಂಚೆಂದೂ ವಾದಿಸಿದನು. ನೈಟ್ ಆಫ್ ದ ಲಾಂಗ್ ನೈವ್ಸ್ ನಿರ್ಮೂಲನದ ನಂತರ ಹಿಟ್ಲರ್ ಹಿಮ್ಲರ್‌ಗೆ ಬಡ್ತಿ ನೀಡಿದನು, ಆಗ ಆತನು ಸಲಿಂಗಕಾಮವನ್ನು ಉತ್ಸಾಹದಿಂದ ನಿರ್ಮೂಲನ ಮಾಡತೊಡಗಿದನು, ಮತ್ತು ಆತನ ವಿವರಣೆಯ ಪ್ರಕಾರ: “ನಾವು ಈ ಜನರನ್ನು ರೆಂಬೆಕೊಂಬೆಗಳು ಮತ್ತು ಬೇರುಸಮೇತವಾಗಿ ನಿರ್ಮೂಲನ ಮಾಡಬೇಕಿದೆ. . . ಸಲಿಂಗಕಾಮಿಗಳನ್ನು ನಿರ್ನಾಮ ಮಾಡಬೇಕಿದೆ.” 1936ರಲ್ಲಿ ಹಿಮ್ಲರ್ ಸಲಿಂಗಕಾಮ ಮತ್ತು ಗರ್ಭಪಾತವನ್ನು ತೊಡೆದುಹಾಕುವ ಸಲುವಾಗಿ Reich Central Office for the Combating of Homosexuality and Abortion ಅನ್ನು ಸ್ಥಾಪಿಸಿದನು; ಸಲಿಂಗಕಾಮವನ್ನು ಅಧಿಕೃತವಾಗಿ “ಆರೋಗ್ಯಕರ ಜನಪ್ರಿಯ ಭಾವನೆ”ಗಳಿಗೆ ವ್ಯತಿರಿಕ್ತವಾದುದೆಂದು ಘೋಷಿಸಲಾಯಿತು, ಗೇ ಮನುಷ್ಯರನ್ನು “ಜರ್ಮನ್ ರಕ್ತವನ್ನು ಕಲುಷಿತಗೊಳಿಸಿದವರು” ಎಂದು ಕಾಣಲಾಯಿತು; ಕಾನ್ಸಂಟ್ರೇಶನ್ ಕ್ಯಾಂಪ್‌ಗಳ ಖೈದಿಗಳಾಗಿ ಅವರು ತಮ್ಮನ್ನು ಗುರುತಿಸಲು ಗುಲಾಬಿ ತ್ರಿಕೋನಗಳನ್ನು ಧರಿಸಬೇಕಾಗಿತ್ತು.
ಚರ್ಚ್ ಮತ್ತು ರಾಜ್ಯ
ಹಿಟ್ಲರ್ ತನ್ನ ವಿಚಾರವಾದಗಳನ್ನು ವಿಸ್ತರಿಸಿ ಆತನ ಸಾಂಪ್ರದಾಯಿಕ ರೋಮನ್ ಕ್ಯಾಥೊಲಿಸಿಸಮ್ನ ವಿಮರ್ಶೆಯನ್ನು ಬೆಂಬಲಿಸುವ ಧಾರ್ಮಿಕ ಉಪದೇಶವೊಂದನ್ನು ರೂಪಿಸಿದನು. ವಿಶೇಷವಾಗಿ ಧನಾತ್ಮಕ ಕ್ರೈಸ್ತಮತಕ್ಕೆ ಸಮೀಪವಾಗಿ ಸಂಬಂಧಿಸಿದಂತೆ ಆತನು ಕ್ಯಾಥೊಲಿಕ್ ಧರ್ಮಕ್ಕೆ ತನ್ನ ಆಕ್ಷೇಪಣೆಯನ್ನು ವ್ಯಕ್ತಪಡಿಸಿದನು, ಏಕೆಂದರೆ ಅದು ಒಂದು ಪ್ರತ್ಯೇಕವಾದ ಜನಾಂಗ ಮತ್ತು ಅದರ ಸಂಸ್ಕೃತಿಯ ಧರ್ಮವಾಗಿರಲಿಲ್ಲ. ಜತೆಗೇ ನಾಜಿಗಳು ಲುಥೆರನಿಸಮ್ನ ಸಾಮುದಾಯಿಕ ಅಂಶಗಳನ್ನು ಅದರ ಜೈವಿಕ ವಿಧರ್ಮೀ ಹಿನ್ನೆಲೆಯೊಂದಿಗೆ ನಾಜಿಸಮ್‌ನೊಳಗೆ ಸೇರಿಸಿಕೊಂಡರು. ಹಿಟ್ಲೇರಿಯನ್ ಧರ್ಮಶಾಸ್ತ್ರವು ತನ್ನೊಳಗೆ ಮಿಲಿಟರಿಸಮ್ ಅನ್ನೂ ಒಳಗೊಂಡಿತ್ತು ಮತ್ತು ಇದಕ್ಕೆ ನೀಡಲಾದ ಸಮರ್ಥನೆಯೆಂದರೆ, ಆತನದು ನಿಜವಾದ ಒಡೆಯ-ಧರ್ಮವಾಗಿರುವುದು ಏಕೆಂದರೆ ಅದು ಆರಾಮ ನೀಡುವ ಸುಳ್ಳುಗಳನ್ನು ತಪ್ಪಿಸಿ ಒಡೆತನವನ್ನು ರೂಪಿಸುವುದು ಎಂದಾಗಿತ್ತು. "ಸತ್ಯಾಂಶಗಳಿಗೆ ವ್ಯತಿರಿಕ್ತವಾಗಿ" ಪ್ರೇಮ, ಸಹಿಷ್ಣುತೆ ಮತ್ತು ಸಮಾನತೆಯನ್ನು ಬೋಧಿಸುವ ಧರ್ಮಗಳ ಬಗ್ಗೆ ಹಿಟ್ಲರ್ ಮಾತನಾಡುತ್ತ ಅವು ಸುಳ್ಳು ಮತ್ತು ಗುಲಾಮ ಧರ್ಮಗಳೆಂದೂ, "ಸತ್ಯ"ಗಳನ್ನು ಗುರುತಿಸಿದ ಮನುಷ್ಯನೇ "ನೈಸರ್ಗಿಕ ನಾಯಕ"ನಾಗುವನೆಂದೂ, ಇದನ್ನು ಅಲ್ಲಗಳೆಯುವವರು "ನೈಸರ್ಗಿಕ ಗುಲಾಮರು" ಎಂದೂ; ಹೀಗಿದ್ದರಿಂದ ಈ ಗುಲಾಮರು, ಅದರಲ್ಲಿಯೂ ವಿಶೇಷವಾಗಿ ಬುದ್ಧಿವಂತರಾದವರು ತಮ್ಮ ಒಡೆಯರನ್ನು ಸುಳ್ಳು ಧರ್ಮಗಳ ಮೂಲಕ ತೊಂದರೆಗೊಳಪಡಿಸುವರು.
"ನಾಜೀ ಸಮಾಜವಾದಿ ನಾಯಕರು ಮತ್ತು ಅವರ ಮತೀಯ ಸಿದ್ಧಾಂತಗಳು ಮೂಲವಾಗಿ, ದೃಢನಿಲುವಿನ ಧರ್ಮವಿರೋಧಿಗಳಾಗಿದ್ದರೂ" ಕೂಡ, ನಾಜೀ ಜರ್ಮನಿಯು ಸಾಧಾರಣವಾಗಿ ಚರ್ಚುಗಳ ಮೇಲೆ ನೇರವಾದ ದಾಳಿಯನ್ನು ನಡೆಸಲಿಲ್ಲ, ಆದರೆ ನಾಜೀ ಆಳ್ವಿಕೆಯೊಡನೆ ಹೊಂದಾಣಿಕೆ ಮಾಡಿಕೊಳ್ಳಲು ಒಪ್ಪದ ಕೆಲವು ಪಾದ್ರಿಗಳು ಇದಕ್ಕೆ ಅಪವಾದವಾಗಿದ್ದರು. ಪ್ರಮುಖ ನಾಜೀ ಅಧಿಕಾರಿಯಾದ ಮಾರ್ಟಿನ್ ಬೋರ್ಮನ್ ಪ್ರಕಾರ: "ಪಾದ್ರಿಗಳು ನಮ್ಮಿಂದ ಹಣ ಪಡೆಯುವರು ಮತ್ತು, ಇದರ ಪರಿಣಾಮವಾಗಿ, ಅವರು ನಮಗೆ ಬೇಕಾದ್ದನ್ನು ಬೋಧಿಸುವರು. ಇದಕ್ಕೆ ಹೊರತಾಗಿ ಪಾದ್ರಿಯೊಬ್ಬನು ನಡೆದುಕೊಳ್ಳುತ್ತಿರುವುದು ಕಂಡುಬಂದಲ್ಲಿ, ಅವನನ್ನು ಕೂಡಲೇ ಶಿಕ್ಷಿಸಲಾಗುವುದು. ಪಾದ್ರಿಯ ಕೆಲಸವೆಂದರೆ ಪೋಲ್‌ಗಳನ್ನು ಸುಮ್ಮನಿರಿಸುವುದು, ಮತ್ತು ಅವರು ಅವಿವೇಕಿಗಳೂ ದಡ್ಡರೂ ಆಗಿರುವಂತೆ ನೋಡಿಕೊಳ್ಳುವುದು." ಪೋಲಂಡ್ ಅನ್ನು ಎದೆಗುಂದಿಸಲು, ನಾಜೀಗಳು ಹೆಚ್ಚೂಕಡಿಮೆ ಶೇಕಡಾ 16ರಷ್ಟು ಪಾದ್ರಿಗಳನ್ನ್ನು ಕೊಂದರು; 38 ಬಿಶಪ್‌ಗಳಲ್ಲಿ 13 ಮಂದಿಯನ್ನು ಕಾನ್ಸಂಟ್ರೇಶನ್ ಕ್ಯಾಂಪ್‌ಗಳಿಗೆ ಕಳುಹಿಸಲಾಯಿತು. ಈ ಕ್ರಮಗಳು, ಮತ್ತು ಚರ್ಚುಗಳು, ಸೆಮಿನರಿಗಳು ಹಾಗೂ ಇನ್ನಿತರ ಧಾರ್ಮಿಕ ಸಂಸ್ಥೆಗಳನ್ನು ಮುಚ್ಚಿದ್ದು ಪಾಲಿಶ್ ಕ್ರೈಸ್ತಪುರೋಹಿತವರ್ಗವನ್ನು ಹೆಚ್ಚೂಕಡಿಮೆ ನಿರ್ಮೂಲನ ಮಾಡುವುದರಲ್ಲಿ ಯಶಸ್ವಿಯಾಯಿತು.
ನಾಜೀ-ಪರವಾದ ರಾಷ್ಟ್ರಗಳಲ್ಲಿ, ಫ್ಯಾಸಿಸ್ಟ್ ಪಾದ್ರಿ-ವಿರೋಧವು ಅನಧಿಕೃತವಾಗಿ ಜಾರಿಯಲ್ಲಿತ್ತು ಮತ್ತು ಆಯ್ದ ಕ್ರೈಸ್ತಪುರೋಹಿತರನ್ನು ಅನೈತಿಕ ಚಟಿವಟಿಕೆಗಳ ಸುಳ್ಳು ಆರೋಪಗಳನ್ನು ಹೊರಿಸಿ ಬಂಧಿಸುವುದರ ಮೂಲಕ ಜಾರಿಗೆ ತರಲಾಗುತ್ತಿತ್ತು, ಮತ್ತು ಅವರಿಗೆ ಗೆಸ್ಟಾಪೋ ಮತ್ತು SDಯ ಅಪರಾಧ ಮಾಡುವಂತೆ ಪ್ರೇರೇಪಿಸುವ ಗೂಢಚಾರ ರು ರಹಸ್ಯವಾಗಿ ಕಿರುಕುಳ ನೀಡುತ್ತಿದ್ದರು. ಇಲ್ಲಿ ನಾವು ಗಮನಿಸಬಹುದಾದ ಕೇಸ್ ಎಂದರೆ ಲುಥೆರನ್ ಪಾಸ್ಟರ್ ಮತ್ತು ಧರ್ಮಶಾಸ್ತ್ರಜ್ಞನಾಗಿದ್ದ ಡೀಟ್ರಿಚ್ ಬೋನ್‌ಹಾಫರ್ನದು, ಈತನು ಜರ್ಮನ್ ಪ್ರತಿರೋಧದ ಸಮಯದಲ್ಲಿ ನಾಜಿಸಮ್ ವಿರುದ್ಧ ಹೋರಾಡಿದನು. ಆದಾಗ್ಯೂ, ನಾಜಿಗಳು ಆಗಾಗ ತಮ್ಮ ರಾಜಕೀಯವನ್ನು ಸಮರ್ಥಿಸಿಕೊಳ್ಳಲು ಚರ್ಚ್ ಅನ್ನು ಬಳಸಿಕೊಳ್ಳುತ್ತಿದ್ದರು, ರೀಚ್ ನ ಸಂಕೇತಗಳಂತಹ ಕ್ರಿಶ್ಚಿಯನ್ ಸಂಕೇತಗಳನ್ನು ಬಳಸಿಕೊಳ್ಳುತ್ತಿದ್ದರು, ಮತ್ತು ಕೆಲವೆಡೆ ಕ್ರಿಶ್ಚಿಯನ್ ಸಂಕೇತಗಳ ಬದಲಾಗಿ ರೀಚ್ ಸಂಕೇತಗಳನ್ನು ಬಳಸುತ್ತಿದ್ದರು. ಈ ರೀತಿಯಾಗಿ ನಾಜಿಸಮ್ ಚರ್ಚ್ ಮತ್ತು ರಾಜ್ಯವನ್ನು ಒಟ್ಟುಗೂಡಿಸಿ ಒಂದು ಉಗ್ರ-ರಾಷ್ಟ್ರೀಯವಾದಿ ರಾಜಕೀಯ ಘಟಕವಾಗಿ ರೂಪಿಸಿದರು — ಈ ನಾಜೀ ಜರ್ಮನಿಯ ಧ್ಯೇಯಸೂತ್ರವು Ein Volk, ein Reich, ein Führer (“ಒಂದು ಜನತೆ, ಒಂದು ಸಾಮ್ರಾಜ್ಯ, ಒಬ್ಬ ನಾಯಕ”) ಎಂದಾಗಿತ್ತು.
thumb|150px|right|ಜೂಲಿಯಸ್ ಸ್ಟ್ರೀಶರ್
thumb|left|175px|ಕ್ರಿಸ್ಟಲ್‌ನ್ಯಾಷ್ತ್ ನೀಲನಕ್ಷೆ: Jews and Their Lies ಬಗ್ಗೆ, ಮಾರ್ಟಿನ್ ಲೂಥರ್, ವಿಟ್ಟೆನ್‌ಬರ್ಗ್, 1543 ಆರ್ಯನ್ ಜನಾಂಗದ ಮೂಢನಂಬಿಕೆಗಳನ್ನು ವಿಧಿಗಳು ಮತ್ತು ಧರ್ಮಶಾಸ್ತ್ರದೊಂದಿಗೆ ರೊಮ್ಯಾಂಟಿಸೈಸ್ ಮಾಡುವ Thule-Gesellschaft (ಥುಲ್ ಸೊಸೈಟಿ)ಗೆ  ನಾಜೀ ಪಕ್ಷದ ಹಲವಾರು ಸಂಸ್ಥಾಪಕರು ಮತ್ತು ನಾಯಕರು ಸದಸ್ಯರಾಗಿದ್ದರು. ಮೂಲವಾಗಿ Germanenorden ನಿಂದ ಉದ್ಭವಿಸಿದ್ದ ಥುಲ್ ಸೊಸೈಟಿಯು ಈ ರೀತಿಯ ಪ್ಯಾನ್-ಜರ್ಮನ್ ಸಂಘಗಳಲ್ಲಿ ಸಾಮಾನ್ಯವಾಗಿದ್ದ ಏರಿಯೋಸೊಫಿಯ ಜನಾಂಗೀಯ ಮೂಢನಂಬಿಕೆಗಳನ್ನು ಹಂಚಿಕೊಳ್ಳುತ್ತಿತ್ತು; ರುಡಾಲ್ಫ್ ವಾನ್ ಸೆಬೊಟ್ಟೆನ್‌ಡಾರ್ಫ್ ಮತ್ತು ವೈಲ್ಡ್ ಎಂಬ ಹೆಸರಿನ ಇನ್ನೊಬ್ಬ ವ್ಯಕ್ತಿಗಳಿಬ್ಬರೂ ಅತೀಂದ್ರಿಯವಾದದ ಬಗ್ಗೆ ಥುಲ್ ಸೊಸೈಟಿಗೆ ಉಪನ್ಯಾಸಗಳನ್ನು ನೀಡುತ್ತಿದ್ದರು. ಸಾಮಾನ್ಯವಾಗಿ, ಸೊಸೈಟಿಯ ಉಪನ್ಯಾಸಗಳು ಮತ್ತು ವಿಹಾರಗಳು ಯಹೂದ್ಯ-ವಿರೋಧ ಮತ್ತು ಜರ್ಮೇನಿಕ್ ಪ್ರಾಚೀನತೆಯ ಬಗ್ಗೆಯಾಗಿದ್ದರೂ ಕೂಡ, ಐತಿಹಾಸಿಕವಾಗಿ ಇದು ಒಂದು ಪ್ಯಾರಾಮಿಲಿಟರಿ ಸೇನೆಯ ರೂಪದಲ್ಲಿ ಬವೇರಿಯನ್ ಸೋವಿಯೆತ್ ರಿಪಬ್ಲಿಕ್ನ ವಿರುದ್ಧ ಹೋರಾಡಿದ್ದಕ್ಕಾಗಿ ಗಮನಿಸಲ್ಪಟ್ಟಿದೆ. ಥುಲ್ ಸೊಸೈಟಿಯ ಸಂಯೋಜಕರಲ್ಲೊಬ್ಬನಾಗಿದ್ದ ಡೀಟ್ರಿಚ್ ಎಕ್‍ಹಾರ್ಟ್, ಅಡಾಲ್ಫ್ ಹಿಟ್ಲರ್‌ನಿಗೆ ಸಾರ್ವಜನಿಕವಾಗಿ ಮಾತನಾಡುವುದರಲ್ಲಿ ಶಿಕ್ಷಣ ನೀಡಿದನು ಮತ್ತು ನಂತರದಲ್ಲಿ ಹಿಟ್ಲರ್ ತನ್ನ ಮೇನ್ ಕ್ಯಾಂಫ್ ಅನ್ನು ಎಕ್‌ಹಾರ್ಟನಿಗೆ ಅರ್ಪಣೆ ಮಾಡಿದನು. ಮೊದಮೊದಲಿಗೆ DAPಯನ್ನು ಥುಲ್ ಸೊಸೈಟಿಯು ಬೆಂಬಲಿಸಿತು - ಆದರೆ ಹಿಟ್ಲರ್ ಬಲು ಬೇಗನೆ ಅವರ ರಾಜಕೀಯದ ಬಗ್ಗೆ ಮೂಢನಂಬಿಕೆಗಳಿಂದ ಕೂಡಿದ ದೃಷ್ಟಿಕೋನವನ್ನು ತುಚ್ಛೀಕರಿಸುವುದರ ಮೂಲಕ ಅವರನ್ನು ಹೊರತುಮಾಡಿ ಅದಕ್ಕೆ ಬದಲಾಗಿ ಸಾಮೂಹಿಕ ಆಂದೋಲನದ ರಾಜಕೀಯ ಪಕ್ಷದ ಪರವಾದನು. ಇದಕ್ಕೆ ವ್ಯತಿರಿಕ್ತವಾಗಿ, SS ಮುಖ್ಯಸ್ಥನಾಗಿದ್ದ ಹೆನ್ರೀಕ್ ಹಿಮ್ಲರ್ ಅತೀಂದ್ರಿಯಶಾಸ್ತ್ರದ ಬಗ್ಗೆ ಬಹಳ ಆಸಕ್ತಿ ಹೊಂದಿದ್ದನು..
ಯಹೂದಿಗಳ ಮೇಲಿನ ಕಿರುಕುಳದ ಬಗ್ಗೆ ಈಗಿನ ಐತಿಹಾಸಿಕ ದೃಷ್ಟಿಕೋನವು ಏನೆಂದರೆ, ಪ್ರಾಟೆಸ್ಟೆಂಟ್ ಸುಧಾರಣೆ ಮತ್ತು ಹಾಲೋಕಾಸ್ಟ್ಗಳ ನಡುವಿನ ಅವಧಿಯಲ್ಲಿ ಮಾರ್ಟಿನ್ ಲೂಥರನ ಗ್ರಂಥವಾದ [[On the Jews and their Lies (1543), ಎಂಬುದು ಯಹೂದಿ ಪ್ರಜೆಗಳ ವಿರುದ್ಧದ ಜರ್ಮನ್ ಯಹೂದ್ಯ-ವಿರೋಧೀ ಆಚರಣೆಗಳ ಮೇಲೆ ಪ್ರಮುಖವಾದ ಮತ್ತು ನಿರಂತರವಾದ ಬೌದ್ಧಿಕ ಪ್ರಭಾವವನ್ನು ಬೀರಿತು. ನಾಜೀಗಳು ಸಾರ್ವಜನಿಕವಾಗಿ On the Jews and their Liesನ ಮೂಲಗ್ರಂಥವನ್ನು   ತಮ್ಮ ವಾರ್ಷಿಕ  ನ್ಯೂರೆಂಬರ್ಗ್ ಪ್ರದರ್ಶನಗಳ ಸಮಯದಲ್ಲಿ ಪ್ರದರ್ಶಿಸುತ್ತಿದ್ದರು, ಮತ್ತು ನಗರವು ಇದರ ಪ್ರಥಮ ಆವೃತ್ತಿಯ ಪುಸ್ತಕವನ್ನು ಜೂಲಿಯಸ್ ಸ್ಟ್ರೀಶರ್ನಿಗೆ ಕಾಣಿಕೆಯಾಗಿ ನೀಡಿತು, ಮತ್ತು Der Stürmerನ ಸಂಪಾದಕನಾಗಿದ್ದ ಈತನು ಲೂಥರನ ಗ್ರಂಥವನ್ನು ಜರ್ಮನಿಯ ಭಾವನೆಯ ಮೇಲೆ ಪ್ರಭಾವ ಬೀರಿದ, ಇಲ್ಲಿಯವರೆಗೆ ಪ್ರಕಟವಾದ ಯಹೂದ್ಯ-ವಿರೋಧಿ ಪುಸ್ತಕಗಳಲ್ಲಿಯೇ ಅತ್ಯಂತ ತೀವ್ರಗಾಮಿಯಾದುದೆಂದು ಬಣ್ಣಿಸಿದ್ದಾನೆ.
Kristallnachtನ ಕೆಲವೇ ಕಾಲದ ನಂತರ ಪ್ರಾಟೆಸ್ಟೆಂತ್ ಬಿಶಪ್ ಮಾರ್ಟಿನ್ ಸಾಸ್ ಮಾರ್ಟಿನ್ ಲೂಥರನ ಬರಹಗಳ ಸಂಹಿತೆಯೊಂದನ್ನು ಪ್ರಕಟಿಸಿದನು; ಇದರ ಪರಿಚಯದಲ್ಲಿ ಆತನು ಸಿನಗಾಗ್‌ಗಳಿಗೆ ಬೆಂಕಿಹಚ್ಚಿದುದನ್ನು ಅನುಮೋದಿಸಿದನಲ್ಲದೆ ಇದಕ್ಕೆ ತಾಳೆಯಾಗುವ ಇನ್ನೊಂದು ವಿಚಾರವನ್ನೂ ತಿಳಿಸಿದನು: “ನವೆಂಬರ್ 10, 1938ರ ಲೂಥರನ ಹುಟ್ಟುಹಬ್ಬದಂದು ಜರ್ಮನಿಯಲ್ಲಿ ಸಿನಗಾಗ್‌ಗಳು ಹೊತ್ತಿ ಉರಿಯುತ್ತಿವೆ.” ಆತ ಜರ್ಮನರನ್ನು "ತನ್ನ ಕಾಲದ ಯಹೂದ್ಯ-ವಿರೋಧಿಗಳಲ್ಲೇ ಶ್ರೇಷ್ಠನಾದ, ಯಹೂದಿಗಳ ಬಗ್ಗೆ ತನ್ನ ಜನರಿಗೆ ಎಚ್ಚರಿಕೆ ನೀಡಿದ ಮನುಷ್ಯನ" ಮಾತುಗಳನ್ನು ನಂಬುವಂತೆ ಒತ್ತಾಯಿಸಿದನು. ಆದರೆ, ಧರ್ಮಶಾಸ್ತ್ರಜ್ಞ ಜೊಹಾನ್ನೆಸ್ ವಾಲ್‌ಮಾನ್ ಪ್ರಕಾರ ಲೂಥರನ ಯಹೂದ್ಯ-ವಿರೋಧಿ ಉಪದೇಶಗಳು ಜರಮನಿಯ ಮೇಲೆ ನಿರಂತರವಾದ ಪ್ರಭಾವವನ್ನೇನೂ ಬೀರಲಿಲ್ಲವೆಂದೂ, ಹದಿನೆಂಟನೆ ಮತ್ತು ಹತ್ತೊಂಬತ್ತನೆಯ ಶತಮಾನಗಳಲ್ಲಿ ಅದನ್ನು ನಿರ್ಲಕ್ಷಿಸಲಾಗಿತ್ತೆಂದೂ ಹೇಳುತ್ತಾರೆ. ಹೀಗಿದ್ದಾಗ್ಯೂ, ಪ್ರೊ. ಡಯರ್ಮೇಡ್ ಮೆಕ್‌ಕಲ್ಲೋ ಪ್ರಕಾರ On the Jews and Their Lies ಗ್ರಂಥವು ಕ್ರಿಸ್ಟಲ್‌ನ್ಯಾಶ್ತ್ಗೆ ನೀಲನಕ್ಷೆಯ ಕೆಲಸ ಮಾಡಿತು.
ಆರ್ಥಿಕತೆ
ಅಂತರ್ರಾಷ್ಟ್ರೀಯ ಆರ್ಥಿಕ ವ್ಯವಸ್ಥೆಯ ಬಗ್ಗೆ ನಾಜಿಸಮ್ ಮಹಾ ಆರ್ಥಿಕ ಕುಸಿತಕ್ಕೆ ಕಾರಣರಾದ ಬಂಡವಾಳಗಾರರ ನೇತೃತ್ವದಲ್ಲಿನ ಪಿತೂರಿಯ ಬಗ್ಗೆ ಅಂತರ್ರಾಷ್ಟ್ರೀಯ ಬ್ಯಾಂಕಿಂಗ್ನ ಯಹೂದಿ ಒಳಸಂಚನ್ನು ಆಧಾರವಾಗಿಟ್ಟುಕೊಂಡಿತ್ತು. ನಾಜೀಗಳು ಆರೋಪಿಸಿದಂತೆ ಕಬಾಲ್‌ನ ನಿಯಂತ್ರಕರು ಆಗಲೇ ಯುನೈಟೆಡ್ ಸ್ಟೇಟ್ಸ್ ಮತ್ತು ಯುರೋಪ್‌ಗಳನ್ನು ಆರ್ಥಿಕವಾಗಿ ನಿಯಂತ್ರಿಸುತ್ತಿದ್ದು, ಅವರು ಪ್ರಭಾವಶಾಲಿಗಳಾದ ಯಹೂದ್ಯ ಗಣ್ಯವ್ಯಕ್ತಿಗಳಾಗಿದ್ದರು. ನಾಜೀಗಳ ನಂಬಿಕೆಯ ಪ್ರಕಾರ ಈ ಕಬಾಲ್ ಒಂದು ಬೃಹತ್, ದೀರ್ಘಕಾಲೀನ ಯಹೂದ್ಯ ಒಳಸಂಚಿನ ಭಾಗವಾಗಿದ್ದು, ಇದನ್ನು ಬಳಸಿಕೊಂಡು ಯಹೂದಿಗಳು ನ್ಯೂ ವರ್ಲ್ಡ್ ಆರ್ಡರ್ನ ಮೂಲಕ ಜಾಗತಿಕ ನಿಯಂತ್ರಣವನ್ನು ಸ್ಥಾಪಿಸುವರು ಎಂದೆನ್ನಲಾಗುತ್ತಿತ್ತು. ಆರೋಪದ ಪ್ರಕಾರ ಕಬಾಲ್ ನಿಯಂತ್ರಿಸುತ್ತಿದ್ದ ಬ್ಯಾಂಕ್‌ಗಳು ರಾಷ್ಟ್ರಗಳಿಗೆ ಸಾಲವನ್ನು ನೀಡುವುದು ಅಥವಾ ತಡೆಹಿಡಿಯುವುದರ ಮುಖಾಂತರ ರಾಜಕೀಯ ಪ್ರಭಾವವನ್ನು ನಿಯಂತ್ರಿಸುವುದು ಅಥವಾ ಹೇರುವುದನ್ನು ಮಾಡುತ್ತಿದ್ದವು.
thumb|right|300px|Deutsches Volk–Deutsche Arbeit: ಜರ್ಮನ್ ಜನತೆ, ಜರ್ಮನ್ ಕೆಲಸ, ಕೆಲಸ ಮತ್ತು ಕೆಲಸಗಾರನ ಮೈತ್ರಿ. (1934)
ನಾಜೀ ಆರ್ಥಿಕ ಆಚರಣೆಯು ಮೊದಲು ಜರ್ಮನಿಯ ಸ್ಥಳೀಯ ಆರ್ಥಿಕ ವ್ಯವಸ್ಥೆಯ ಮೇಲೆ ಗಮನ ಹರಿಸಿ, ನಂತರ ಅಂತರ್ರಾಷ್ಟ್ರೀಯ ವ್ಯಾಪಾರದೆಡೆ ತಿರುಗಿತು. ಜರ್ಮನಿಯ ಬಡತನವನ್ನು ನಿರ್ಮೂಲನೆ ಮಾಡುವ ಸಲುವಾಗಿ ಸ್ವದೇಶೀ ನೀತಿಯನ್ನು ಕಿರಿದುಗೊಳಿಸಿ ನಾಲ್ಕು ಪ್ರಮುಖ ಗುರಿಗಳನ್ನಾಗಿ ವಿಂಗಡಣೆ ಮಾಡಲಾಯಿತು: (i) ನಿರುದ್ಯೋಗ ನಿರ್ಮೂಲನೆ, (ii) ತ್ವರಿತವಾದ ಮತ್ತು ಗಣನೀಯ ಪ್ರಮಾಣದ ಮರುಶಸ್ತ್ರೀಕರಣ, (iii) ಮರಳಿ ತಲೆಯೆತ್ತಿದ ವಿಸ್ತೃತ-ಹಣದುಬ್ಬರದ ವಿರುದ್ಧ ಹಣಕಾಸಿನ ರಕ್ಷಣೆ, ಮತ್ತು (iv) ಮಧ್ಯಮವರ್ಗ ಮತ್ತು ಕೆಳವರ್ಗದವರ ಜೀವನಶೈಲಿಯನ್ನು ಮೇಲಕ್ಕೇರಿಸಲು ಗ್ರಾಹಕ-ಬಳಕೆಯ ವಸ್ತುಗಳ ಉತ್ಪಾದನೆಯ ವಿಸ್ತರಣೆ. ಇದರ ಉದ್ದೇಶವು ವೀಮರ್ ರಿಪಬ್ಲಿಕ್‌ನಲ್ಲಿ ನಾಜೀಗಳು ಕಂಡಿದ್ದ ಕೊರತೆಗಳನ್ನು ಸರಿಪಡಿಸುವುದು ಮತ್ತು ನಾಜೀ ಪಾರ್ಟಿಗೆ ಸ್ಥಳೀಯ ಬೆಂಬಲವನ್ನು ಬಲಪಡಿಸುವುದಾಗಿತ್ತು; 1933 ಮತ್ತು 1936ರ ನಡುವೆ, ಜರ್ಮನಿಯ ವಾರ್ಷಿಕ ನಿವ್ವಳ ರಾಷ್ಟ್ರೀಯ ಉತ್ಪನ್ನವು ಶೇಕಡಾ 9.5ರಷ್ಟು ಮತ್ತು ಔದ್ಯಮಿಕ ಲೆಕ್ಕದ ಪ್ರಕಾರ ಶೇಕಡಾ 17.2ರಷ್ಟು ಮೇಲಕ್ಕೇರಿತು.
ವಿಸ್ತರಣೆಯಿಂದಾಗಿ ನಾಲ್ಕು ವರ್ಷಗಳಿಗಿಂತ ಕಡಿಮೆ ಅವಧಿಯಲ್ಲಿ ಜರ್ಮನ್ ಆರ್ಥಿಕ ವ್ಯವಸ್ಥೆಯು ಆರ್ಥಿಕ ಮುಗ್ಗಟ್ಟಿನ ಪರಿಸ್ಥಿತಿಯಿಂದ ಮೇಲೆದ್ದು ಸಂಪೂರ್ಣ ಉದ್ಯೋಗವನ್ನು ತೋರುವಂತೆ ಬದಲಾಯಿತು. ಸಾರ್ವಜನಿಕ ಬಳಕೆಯು ವಾರ್ಷಿಕವಾಗಿ ಶೇಕಡಾ 18.7ರಷ್ಟು ಮತ್ತು ಖಾಸಗೀ ಬಳಕೆಯು ಶೇಕಡಾ 3.6ರಷ್ಟು ಹೆಚ್ಚಿತು. ಇತಿಹಾಸಜ್ಞ ರಿಚರ್ಡ್ ಇವಾನ್ಸ್‌ನ ವರದಿಯ ಪ್ರಕಾರ 1939ರಲ್ಲಿ ದ್ವಿತೀಯ ವಿಶ್ವಯುದ್ಧವು ಆರಂಭವಾಗುವದಕ್ಕೂ ಮುನ್ನ ಜರ್ಮನ್ ಆರ್ಥಿಕ ವ್ಯವಸ್ಥೆಯು "ತನ್ನ ವಾರಿಗೆಯ ಇತರೆಲ್ಲಾ ರಾಷ್ಟ್ರಗಳಿಗಿಂತ ವೇಗವಾಗಿ ಆರ್ಥಿಕ ಬಿಕ್ಕಟ್ಟಿನಿಂದ ಸುಧಾರಿಸಿಕೊಂಡಿತ್ತು. ಜರ್ಮನಿಯ ವಿದೇಶೀ ಸಾಲವನ್ನು ನೆಲೆಗೊಳಿಸಲಾಗಿತ್ತು, ಬಡ್ಡಿದರಗಳು 1932ರಲ್ಲಿದ್ದುದಕ್ಕಿಂತ ಅರ್ಧಮಟ್ಟಕ್ಕಿಳಿದಿದ್ದವು, ಸ್ಟಾಕ್ ವಿನಿಮಯವು ಆರ್ಥಿಕ ಮುಗ್ಗಟ್ಟಿನಿಂದ ಸುಧಾರಿಸಿಕೊಂಡಿತ್ತು, ನಿವ್ವಳ ರಾಷ್ಟ್ರೀಯ ಉತ್ಪಾದನೆಯು ಅದೇ ವೇಳೆಗೆ ಶೇಕಡಾ 81ರಷ್ಟು ಜಾಸ್ತಿಯಾಗಿತ್ತು . . . ಹಣದುಬ್ಬರ ಮತ್ತು ನಿರುದ್ಯೋಗಗಳನ್ನು ಬಗ್ಗುಬಡಿಯಲಾಗಿತ್ತು."
ಖಾಸಗಿ ಸ್ವತ್ತು
“The Role of Private Property in the Nazi Economy: The Case of Industry” ಎಂಬ ಶೀರ್ಷಿಕೆಯುಳ್ಳ Ther Journal of Economic History ನ ಲೇಖನವೊಂದರಲ್ಲಿ ಉದ್ಯಮಗಳು ಹೆಸರಿಗೆ ಮಾತ್ರ ಖಾಸಗಿಯಾಗಿದ್ದು ಮೂಲವಾಗಿ ಅಂತಿಲ್ಲವೆಂಬ ಪ್ರಸ್ತಾಪನೆಗೆ ಪ್ರತಿಯಾಗಿ ಕ್ರಿಸ್ಟೋಫ್ ಬಕ್‌ಹೀಮ್ ಮತ್ತು ಜೋನಾಸ್ ಶೆರ್ನರ್ ಉತ್ತರಿಸುತ್ತ ರಾಜ್ಯದ ನಿಯಂತ್ರಣದಲ್ಲಿದ್ದರೂ ಕೂಡ ಉದ್ಯಮಗಳಿಗೆ ಹೆಚ್ಚಿನ ಉತ್ಪಾದನಾ ಮತ್ತು ಬಂಡವಾಳ ಯೋಜನೆಯ ಸ್ವಾತಂತ್ರ್ಯವಿರುವುದೆಂದು ಹೇಳಿದರೂ ಕೂಡ ನಾಜೀ ಜರ್ಮನ್ ಆರ್ಥಿಕ ವ್ಯವಸ್ಥೆಯು ರಾಜ್ಯದ ನಿರ್ದೇಶನದಂತೆ ನಡೆಯುತ್ತಿತ್ತೆಂದು ಒಪ್ಪಿಕೊಳ್ಳುತ್ತಾರೆ.